Gənc rəssamlar mükafatlandırıldı – FOTO\n4 Yanvar 2021 17:27\nÖtən ilin 7-25 dekabr tarixlərində Gənclər və İdman Nazirliyi tərəfindən 14-29 yaşlı gənc rəssamlar arasında həyata keçirilmiş rəsm müsabiqələrinin qalibləri bəlli olub. “Azərba...\n29 Dekabr 2020 10:39\nAMEA Arxeologiya və Etnoqrafiya İnstitutunun “Xalçaşünaslıq” sektorunda Qarabağ xalçaçılığına dair tədqiqatlar davam etdirilir. İnstitutdan ...\nQarabağda düşmənin məhv etdiyi mədəniyyət və təhsil ocaqlarının sayı açıqlandı – FOTO\n29 Dekabr 2020 10:29\nTəhsil Nazirliyi Respublika Uşaq-Gənclər İnkişaf Mərkəzinin təşkilatçılığı ilə “İşğaldan azad olunmuş Azərbaycan ərazilərinin bərpası istiqamətində ekoloji və mədəni irs sahəsində məktəb və məktəbdənkənar təhsil müəssisələrinin ro...\n23 Dekabr 2020 15:28\nTəhsil Nazirliyinin “Qarabağın məşhur müəllimləri” layihəsinin növbəti siması həyatını Azərbaycanın ictimai, mədəni və maarif işlərinə sərf etmiş şəxsiyyətlərdən biri, görkəmli pedaqoq və şair Mirzə Xosrov Axundzadədir. ...\n21 Dekabr 2020 15:31\nSpacetv.az xəbər verir ki, Təhsil Nazirliyinin "Qarabağın məşhur müəllimləri" layihəsinin növbəti tarixi siması görkəmli Azərbaycan maarifpərvəri, şair, pedaqoq, teatr xadimi Həsənəli xan Qaradağidir. ...\nDüşmən Cəbrayılda tarixi abidəni məhv edib\n21 Dekabr 2020 14:04\nErməni işğalı zamanı Cəbrayıl rayonunda hamam yararsız hala salınıb. Bu barədə videogörüntülər sosial şəbəkələrdə yayılıb. Ş...\n“Qarabağın məşhur müəllimləri” – Cəfər Əhmədov\n18 Dekabr 2020 14:10\nTəhsil Nazirliyinin “Qarabağın məşhur müəllimləri” layihəsinin növbəti tarixi siması Kəlbəcərdə təhsilin əsasını qoyanlardan biri, istedadlı pedaqoq Cəfər Əhmədovdur. O, 1890-cı...\n17 Dekabr 2020 15:23\nMədəniyyət Nazirliyi Qarabağda düşmən vandalizmi nəticəsində dağıdılmış, amma artıq dövlətimiz tərəfindən bərpası nəzərdə tutulan abidələri və mədəniyyət ocaqlarını açıqlayıb. B...\n17 Dekabr 2020 12:23\nSpacetv.az xəbər verir ki, Təhsil Nazirliyinin "Qarabağın məşhur müəllimləri" layihəsinin növbəti siması Azərbaycan bəstəkarı, musiqişünas və pedaqoq Əşrəf Abbasovdur. O, 1920-c...\nMədəniyyət Nazirliyi “Xarı bülbül” adlı videoçaxr hazırlayıb\nMədəniyyət Nazirliyinin dəstəyi ilə Azərbaycan xalqının vətənsevərliyini, dəmir iradəsini və yenilməzliyini nümayiş etdirən videoçarx hazırlanıb. Spacetv.az videoçarxı təqdim ed...\n34 səhifə içində 5« İlk«...34567...102030...»Son »


«Qaçqın» statusu verilməsi haqqında vəsatətə baxılması Qaydasının təsdiq edilməsi barədə Azərbaycan Respublikası Prezidentinin Fərmanı – Naxçıvan MR Daxili İşlər Nazirliyi\nQaçqın statusu verilməsi haqqında vəsatətə baxılması Qaydası təsdiq edilsin (əlavə olunur).\nAzərbaycan Respublikasında «Qaçqın» statusu almaq niyyətində olan xarici ölkə vətəndaşı və ya vətəndaşlığı olmayan şəxs sərhəd-nəzarət buraxılış məntəqələrində, habelə ölkə ərazisində ona «Qaçqın» statusu verilməsi barədə vəsatətlə bilavasitə, yaxud dövlət orqanlarının (Daxili İşlər Nazirliyi, Milli Təhlükəsizlik Nazirliyi, Dövlət Sərhəd Xidmətivə onların struktur bölmələri, habelə yerli icra hakimiyyəti orqanları) vasitəsi iləAzərbaycan Respublikasının Dövlət Miqrasiya Xidmətinə müraciət edir.\n«Qaçqın» statusu almaq niyyətində olan şəxs vəsatətlə müraciət etdiyi dövlət orqanı tərəfindən «Qaçqınların və məcburi köçkünlərin (ölkə daxilində köçürülmüş şəxslərin) statusu haqqında» Azərbaycan Respublikasının Qanunu və bu Qayda ilə tanış edilməlidir.\n«Qaçqın» statusu almaq niyyətində olan şəxsin vəsatətini qəbul edənDövlət Miqrasiya Xidmətivəsatəti dərhal qeydiyyata alır və şəxslə aparılan müsahibə edən sonra əldə olunmuş nəticələrə görə, vəsatətin baxılması və ya vəsatətə baxılmaqdan imtina edilməsi haqqında qərar qəbul edir.\nŞəxsin «Qaçqın» statusu verilməsi haqqında vəsatətinə baxılmaqdan imtina edildikdə, bu barədə və qəbul edilmiş qərardan şikayət verilməsi qaydası göstərilməklə onaDövlət Miqrasiya Xidmətivə ya onun yerli orqanları tərəfindən 5 gün müddətində yazılı bildiriş göndərilir.\nŞəxsin «Qaçqın» statusu verilməsi haqqında vəsatətinə baxılması haqqında qərar qəbul edildikdə, 24 saat ərzində ona və ailə üzvlərinəDövlət Miqrasiya Xidmətitərəfindən vəsatətə baxılan müddətədək şəxsiyyətini təsdiq edən xüsusi formada hazırlanmış müvəqqəti şəhadətnamə təqdim edilir.\n«Qaçqın» statusu verilməsi barədə vəsatətlə müraciət etmiş şəxs və onunla gəlmiş ailə üzvləri səhiyyə və sanitar-epidemioloji nəzarət orqanlarının tələbi ilə haqqını ödəmədən məcburi tibbi baxışdan və zərurət yarandıqda sanitar təmizləmədən, müalicə-profilaktika müəssisələrində laboratoriya müayinəsindən və vaksinasiyadan keçməlidirlər.\n«Qaçqın» statusu verilməsi haqqında vəsatət verən şəxsləDövlət Miqrasiya Xidmətininsəlahiyyətli əməkdaşları müsahibə aparır.\nDövlət Miqrasiya Xidməti«Qaçqın» statusu almaq niyyətində olan şəxsin şəxsi işini nəzərdən keçirir və vəsatətin qeydiyyata alındığı gündən bir ay keçənədək şəxsi işin surətini baxılmaq üçün Daxili İşlər Nazirliyinə və Milli Təhlükəsizlik Nazirliyinə göndərir.\nŞəxsə «Qaçqın» statusu verilməsi və ya bundan imtina edilməsi barədə qərarıDövlət Miqrasiya Xidməti«Qaçqın» statusu verilməsi haqqında vəsatətin qeydə alındığı gündən üç ay ərzində qəbul edir və bu baradə, imtina haqqında qərar qəbul edildikdə isə belə qərardan inzibati qaydada və (və ya) məhkəmə qaydasında şikayət verilməsi hüququ göstərilməklə, həmin şəxsə və Daxili İşlər Nazirliyinə beş gün müddətinda yazılı bildiriş göndərir.\nDövlət Miqrasiya Xidmətiqəbul olunmuş müvafiq qərarın surətini 5 gün müddətindən gec olmayaraq, BMT-nin Qaçqınların İşləri üzrə Ali Komissarının Azərbaycan Respublikasındakı Nümayəndəliyinə göndərir.\n«Qaçqın» statusu almış şəxsə və onun 16 yaşına çatmış ailə üzvlərinəDövlət Miqrasiya Xidmətitərəfindan «Qaçqın vəsiqəsi» və Azərbaycan Respublikasından kənarda hərəkət etmək hüquqi verən yol sənədi verilir. Qaçqın vəsiqəsinin və Yol sənədinin verilməsinə görə «Dövlət rüsumu haqqında» Azərbaycan Respublikasının Qanunu ilə müəyyən edilmiş məbləğdə dövlət rüsumu tutulur.


18/05/2017 [01:28] - Siyasət - ( 22544 dəfə baxılıb)\nRusiya - Azərbaycan diplomatik əlaqələrinin 25 illiyi bu il aprel ayının 4-də çox saytların əsas mövzularından biri idi. Azərbaycanın xarici işlər naziri E.Məmmədyarov “Nezavisimaya Qazeta”da hesabat xarakterli məqalə ilə də çıxış edərək, bu əlaqələrdən əsasən məmnunluq ifadə etdiyini də xüsusi vurğulamışdı. Bu məmnunluğun bizim maraqlara uyğun olduğu çox şübhəli olsa da, Rusiya tərəfini qane etdiyi şübhəsizdir, sadəcə Puşkinin “Qızıl balığın nağılı” əsərindəki tamahkar, doymayan qarı kimi şimal qonşumuz durmadan, dayanmadan yeni-yeni iddialar irəli sürür və birtərəfli qaydada güzəştlər tələb edir.\nRusiya siyasiləri açıq deyirlər ki, Azərbaycanla yaxınlıq, tərəfdaşlıq siyasəti o demək deyil ki, o bizim dostumuzdur. Bizim yaxınlığımızın mahiyyəti “düşmənimin düşməni mənim dostumdur” prinsipinə əsaslanır. ( “Exo Moskvı” radiosunda Rusiya siyasətçinin dediklərindən) İzahını da belə verirlər ki, Qərb Rusiyanın düşmənidir. Azərbaycan isə öz daxili və xarici siyasətində Qərbə meylli deyil, daha çox Rusiyanın mövqeyində olur. Qərbdə fəaliyyət göstərən beynəlxalq təşkilatlar tez-tez Azərbaycanın əleyhinə “qətnamələr” qəbul edir, insan haqları və seçkilərlə bağlı iradlar, tənqidlər səsləndirirlər. “Bu, Rusiyanı qane edir”. Elə bu cür də ifadə edirlər - Rusiyanı qane edir. Azərbaycan Qərbin düşməni deyil və düşmənçilik siyasəti də aparmır, amma Rusiya çox istəyir ki, biz də İran, Şimali Koreya kimi ABŞ-ı, Avropa Birliyini düşmən kimi görək. Əslində, hamımıza məlumdur ki, Rusiya bizim əsl düşmənimizin ”“ Ermənistanın dostudur, müttəfiqidir, bizə qarşı qızışdıranıdır. 2016-cı ilin iyun ayından heç bir əndazə gözləmədən Ermənistana “İsgəndər” raket kompleksləri verib, Rusiya XİN Dağlıq Qarabağla əlaqədar məsələlərdə nazir Lavrovun, sözçüsü Mariya Zaxarovanın simasında bizi aşağılayan bəyanatlarla çıxış ediblər.\nBir neçə gün əvvəl də Ümumrusiya Azərbaycan Konqresi Ədliyyə Nazirliyinin tələbilə Ali Məhkəmə tərəfindən ləğv edildi. Bu hadisə demokratik bir ölkədə baş versəydi təəccüblənməmək də olardı, amma avtoritar Putin rejimində bu qərarlar hakimiyyətin iradəsindən kənar baş vermir. Burada Diaspora Komitəsinin illərdir öz işinin öhdəsindən gələ bilmədiyi, Konqresin daxilindəki qarşıdurmalar, Bakıdan olan müdaxilələr rol oynasa da əsas səbəb ola bilməz. Rusiya indi nə istəyir? 2018-ci il yaxınlaşır. Xüsusi kataklizmlər yaşanmasa bir ildən sonra Azərbaycanda prezident seçkilərinə start veriləcək. 2013-cü ildəki təzyiqlərin yeni formada üzə çıxmaq ehtimalı ola bilərmi? Görəsən bu dəfə hansı həmyerlimizin Moskvasayağı təqdimatı ilə bizləri heyrətlənməyə sövq edəcəklər...? Namizəd çox, ssenari bol...\nHesab etmək olar ki, Rusiya “xox gəlmək” planını işə salır, hətta iddia etmək olar ki, artıq başlayıb və artan xətt üzrə inkişaf edəcək. Bu təzyiq ilk növbədə özünü Qarabağ cəbhəsində göstərəcək və göstərir də. Erməni özünü daha inamlı aparır, əvvəllər atəşkəsi pozmaqda maraqlı olmayan Ermənistan indi hər gün buna təşəbbüs edir. Son iki gündə cəbhə bölgəsində mövqelərimizin ağır silahlardan atəşə tutulması xəbərləri intensivləşib. Sarkisyanın Ağdərəyə gəlişi, ermənilərin fəallaşması, ÜAK-ın ləğvi təsadüf deyil və planın Kremldə cızılmadığına şübhə yeri qalmır.\nƏlbəttə, biz görünən tərəflərdən danışırıq, görünməyənlər yəqin ki, səlahyyətlilərimizə məlumdur və ümid edrik ki, Azərbaycanın köklü maraqları gözlənilməklə tədbirlər alınacaq.


20 Yanvar- tariximizin qürur və şərəf səhifəsi qanlı olaydan 32 il ötür » Ulusestv.az\nTarix : 18-01-2022, 08:20 Oxunub : 108 Bölmə :sosial / ust / manset\n32 il əvvəl - 1990-cı il yanvarın 19-dan 20-nə keçən gecə baş verənlər tək faciə yox, həm də xalqımızın tarixinin şərəfli səhifələrindən biri, milli azadlıq hərəkatımızın yüksəliş zirvəsi idi. Biz 20 Yanvar hadisələri ilə özümüzü millət olaraq tanıdıq, dərk etdik. Həmin gün Bakı qırmızı rəngə boyandı, açılan 20 yanvar səhəri şəhid oğul və qızlarımızın qanından rəng aldı, xalqımızın azadlıq harayı sovet tanklarının tırtılları altında boğuldu.\nKeçmiş SSRİ rəhbərliyinin Azərbaycan xalqının demokratiya və milli azadlıq uğrunda mübarizəsini boğmaq məqsədi daşıyan bu cinayətkar hərəkəti nəticəsində 1990-cı il yanvarın 19-dan 20-nə keçən gecə Bakıda görünməmiş vəhşiliklərə yol verildi, günahsız insanlar, o cümlədən uşaqlar, qocalar, qadınlar qətlə yetirildi, yüzlərlə adam müxtəlif dərəcəli bədən xəsarəti aldı. Öz ölkəsinin, xalqının azadlığını, şərəf və ləyaqətini hər şeydən uca tutan mərd Vətən övladları canlarından keçərək şəhidlik zirvəsinə ucaldılar. Böyük itkilərlə, günahsız insanların qətli ilə nəticələnən 20 Yanvar faciəsi nəinki Azərbaycanı, bütün dünyanı lərzəyə gətirdi. O ağır və faciəli günlərdə Azərbaycan xalqına qarşı soyqırımı aktının həyata keçirildiyini ilk olaraq cəsarətlə bütün dünyaya bəyan edən Ümummilli Lider Heydər Əliyev oldu. Heydər Əliyev vətəndaş qeyrəti və həqiqi vətənpərvərlikdən doğan cəsarətli bəyanatı ilə dünya azərbaycanlılarını ayağa qaldırdı, xalqın siyasi iradəsini ifadə etdi. Baş verən hadisələri hüquqa, demokratiya prinsiplərinə zidd hesab edən Heydər Əliyev yüzlərlə insanın qətlə yetirilməsini Azərbaycan xalqına qarşı cinayət adlandıraraq hadisəyə siyasi qiymət verilməsini tələb etdi. O müdhiş gecədə Azərbaycan xalqı sınağa çəkildi. Oğul və qızlarımız müstəqillik, azadlıq uğrunda şəhidlik zirvəsinə ucaldı.\nYalnız Ümummilli Lider Heydər Əliyevin ölkə rəhbərliyinə qayıdışından sonra 1994-cü ilin 20 Yanvar hadisələrinin hüquqi müstəvidə əsil mahiyyəti onun təşəbbüsü və bilavasitə iştirakı ilə açıqlandı. Heydər Əliyev 20 Yanvar şəhidlərinin xatirəsinin əbədiləşdirilməsinə, onların ailələrinə dövlət qayğısının gucləndirilməsinə hər zaman böyük diqqətlə yanaşırdı. Ulu Öndər hər il yanvarın 20-də Şəhidlər xiyabanına gələrək ziyarət edir, şəhid ailələri ilə görüşür, onların qayğıları ilə maraqlanırdı. Bu gün Şəhidlər xiyabanında ucalan “Əbədi məşəl” abidə kompleksi də məhz Heydər Əliyevin təşəbbüsü ilə şəhidlərin xatirəsinə ehtiram əlaməti olaraq inşa olunub.\nHeydər Əliyev yolunu uğurla davam etdirən Prezident İlham Əliyev 20 Yanvar şəhidlərinin xatirəsinin uca tutulmasına, şəhid ailələrinin sosial məsələlərinin yoluna qoyulmasına xüsusi diqqət göstərir, hər il yanvarın 20-də Şəhidlər xiyabanını ziyarət edərək “Əbədi məşəl” abidə kompleksinin önünə əklil qoyur.\nBakının ən yüksək nöqtələrindən birində hər bir azərbaycanlı üçün müqəddəs and yerinə çevrilmiş bir ünvan var. Bu, 20 Yanvar faciəsi qurbanlarının və Azərbaycanın ərazi bütövlüyü uğrunda döyüşlərdə həlak olanların dəfn edildiyi Şəhidlər xiyabanıdır. Prezident İlham Əliyevin təşəbbüsü ilə Şəhidlər xiyabanında əsaslı təmir və yenidənqurma işləri aparılıb. 31 il əvvəl, 1990-cı il yanvarın 19-dan 20-nə keçən gecə sovet rejiminin hərbi, siyasi və mənəvi təcavüzünə məruz qalmış Azərbaycan xalqı öz tarixi qəhrəmanlıq ənənələrinə sadiq olduğunu göstərdi. Haqq-ədalətin müdafiəsi yolunda canlarından keçmiş vətən övladları o qanlı gündə xalqımızın qəhrəmanlıq salnaməsinə parlaq səhifə yazdılar. Tariximizə həm də milli qürur günü kimi düşən 1990-cı ilin 20 Yanvarında Azərbaycan xalqı azad, suveren və müstəqil yaşamağa layiq olduğunu bütün dünyaya çatdırdı.\nQanlı Yanvar faciəsindən 32 il ötür. Yanvarın 19-dan 20-nə keçən gecə şəhidlik zirvəsinə ucalan Vətən övladlarının əzmkarlığı, mübarizliyi müstəqilliyimizə gedən yolun başlanğıcını qoydu. Həmin gecə törədilən faciəyə baxmayaraq, xalqı iradəsini qırmaq mümkün olmadı. Xalqımız öz qəhrəman övladlarının xatirəsini daim dərin ehtiram və hüznlə yad edir. Şəhidlərimizin fədakarlığı heç vaxt unudulmamalı, gələcək nəsillərə çatdırılmalıdır. Gənclər vətənimizin hər qarışının şəhid qanı ilə yoğrulduğunu bilməli, vətənpərvərlik ruhunda böyüməlidirlər.\nAzərbaycanın azadlığı və ərazi bütövlüyü uğrunda mübarizə tarixinə qəhrəmanlıq səhifəsi kimi daxil olmuş həmin faciəli günlərdə öz ölkəsinin, xalqının azadlığını, şərəf və ləyaqətini hər şeydən uca tutan mərd Vətən övladları canlarından keçərək şəhidlik zirvəsinə ucaldılar. Böyük itkilərlə, günahsız insanların qətli ilə nəticələnən 20 Yanvar faciəsi Azərbaycan xalqının həm də mübarizliyini, əyilməzliyini, məğrurluğunu nümayiş etdirdi. 20 Yanvar şəhidlərinin qəhrəmanlığı xalqımız, xüsusən gənclərimiz üçün örnəkdir. Gələcək nəsillər də onlardan vətənpərvərlik nümunəsi götürəcəklər. Şəhidlər ölməzdir. Onları qəlbimizdə yaşatmaq, bu qəhrəmanlığı gələcək nəsillərimizə çatdırmaq hər birimizin vətəndaşlıq borcumuzdur. Yanvarın 20-də Vətənin azadlığı və suverenliyi uğrunda canlarından keçmiş Azərbaycanın oğul və qızlarının əziz xatirəsini ehtiramla yad etmək üçün hər il Şəhidlər xiyabanına minlərlə insan axışır. Azərbaycan xalqının tarixinə qanla yazılmış 20 Yanvar hadisələrindən 30 il ötür. Həmin gecə milli azadlıq hərəkatını boğmaq məqsədilə sovet rəhbərliyi tərəfindən Bakıya yeridilən ordu dinc əhalini atəşə tutdu. Yüzlərlə insan amansızcasına qətlə yetirildi və yaralandı. 32 il keçməsinə baxmayaraq, xalqımız bu faciəni unutmur və heç vaxt unutmayacaq. Şəhidlərimiz qanları ilə tarix yazdılar. Şəhidlər xiyabanı bizim üçün müqəddəs and yerinə çevrilib. Nəsillər dəyişsə də, şəhidlərin xatirəsi hər zaman ehtiramla anılacaq.\n1990-cı il Yanvarın 20-də Azərbaycan xalqı öz azadlığı və müstəqilliyi uğrunda ilk şəhidlərini verdi. Azadlığa gedən yolda həyatlarını qurban verən Vətən övladları xalqımızın qəhrəmanlıq salnaməsinə yeni parlaq səhifə yazdılar.\n4 saylı Bakı Asan Xidmət Mərkəzində Ədliyyə Nazirliyinin qeydiyyat şöbəsinin rəisi


Cənnətin ən yüksək yerinə necə nail olaq? » LoaDinG.Az - Həyat Həkayəni Yarat\nVə aleykum Salam. Peyğəmbər (ona Allahın salavatı və salamı olsun) buyurur: "...Allahdan (nə isə) dilədiyiniz zaman Firdovs cənnətini diləyin! Çünki Firdovs, Cənnətin tam ortası və ən yüksək mərtəbəsidir. Onun üstündə isə ər-Rahmənin Ərşi yerləşir. Cənnət çayları oradan qaynayıb axır”. (əl-Buxari, 2790).\nUca Allah buyurur: "Möminlər, həqiqətən də, nicat tapmışlar; o kəslər ki, namazlarında mütidirlər, o kəslərdir ki, sözbazlıqdan qaçırlar, o kəslərdir ki, zəkat verirlər, o kəslərdir ki, öz cinsi orqanlarını həmişə qoruyurlar, zövcələri və sahib olduqları cariyələr istisnadır. Onlar buna görə heç qınanmazlar. Bundan artığına can atanlarsa həddi aşanlardır. O mömin kəslər ki, əmanətlərini və vədlərini qoruyurlar. O kəslər ki, namazlarını öz vaxtlarında qılırlar. Məhz onlar – varis olanlarınızdır. Firdovs cənnətinə varis olanlar orada əbədi qalacaqlar". (əl-Muminun, 1-11).\nCənnətin ən yüksək mərtəbəsinə nail olmaq üçün Peyğəmbər (ona Allahın salavatı və salamı olsun) buyurur: “Mən, haqlı olduğu halda belə mübahisədən əl çəkən kimsənin Cənnətin güşəsində bir evi olacağına, habelə, zarafatla olsa belə yalan danışmayan kimsənin Cənnətin ortasında bir evi olacağına və bir də əxlaqı gözəl olan kimsənin Cənnətin ən yüksək təbəqəsində bir evi olacağına zəmanət verirəm!” (Əbu Davud, 4800). Ənəs (Allah ondan razı olsun rəvayət edir ki, (bir dəfə) bir nəfər Peyğəmbərdən (ona Allahın salavatı və salamı olsun) Qiyamət barəsində soruşub dedi: “Qiyamət Saatı nə zaman gələcək?” Peyğəmbər (ona Allahın salavatı və salamı olsun) buyurdu: “Sən Qiyamətə nə tədarük görmüsən?” Adam dedi: “Heç bir şey hazırlamamışam, mən sadəcə Allahı və onun Rəsulunu sevirəm”. Peyğəmbər (ona Allahın salavatı və salamı olsun) buyurdu: “Sən sevdiyin kəslə bir yerdə olacaqsan!” Ənəs dedi: “Biz Peyğəmbərin salləllahu aleyhi və səlləm: “Sən sevdiyin kəslə bir yerdə olacaqsan!” sözünə sevindiyimiz kimi heç bir şeyə sevinməmişdik”. Ənəs dedi: “Mən Peyğəmbəri (ona Allahın salavatı və salamı olsun), Əbu Bəkri, Öməri sevirəm və ümid edirəm ki, onlar qədər yaxşılıq etmiş olmasam belə, bu sevgimə görə onlarla bir yerdə olacağam”. (əl-Buxari, 3688).\n7-07-2018, 19:57 Baxılıb: 34 690\nSol Meleyim 7 iyul 2018 23:19


Məşhur azərbaycanlı alimin koronavirusla bağlı resepti – Bu dərmanları mütləq qəbul edin » AzadQadin.Az - Qadın İnformasiya Portalı\nBanu. | 2-04-2020, 09:20\nDünyanı cənginə alan koronavirus pandemiyası barədə bir çox alimlər, professorlar elmi əsaslandırılmış məlumatlar çatdırır.\nƏslən Cənubi Azərbaycandan olan, Almaniya “Beynəlxalq Humanitar Tibbi yardım” təşkilatının Azərbaycan üzrə rəhbəri, Amerika MİR humanitar tibbi cəmiyyətinin rəhbəri, professor Ağabəy Azərbaycaninin virus və onun müalicəsi barədə göndərdiyi yazını təqdim edirik.\nKoronavirus dünyaya yayılmış RNA virusudur ki, adına novel virus və ya COVID 2019 deyilir. Virus çox sürətlə hüceyrələrə daxil olub mutasiyaya uğrayar və ağırlaşmalar verə bilər. İnkubasiya dövrü 4 gündən 12 günə qədər çəkir. Məlumdur ki, ilk dəfə Çinin Vuhan şəhərində heyvan bazarında bir xanım yarasanı kəsərkən qanı barmağından daxilə keçib. Digər versiyaya görə canlı ilandan meydana çıxıb.\nNoyabr ayında ilk xəstə əcaib simptomlarla xəstəxanaya gəldikdə, həkimlər bu barədə yerli hökumətə məruzə edir. Təəssüf ki, ilk əvvəl bu, Çin hökumətindən qəsdən gizlədilib və yalnız xəstə sayı çoxalanda rəsmi təsdiqlənib.\nKorona SARS və MERS kimi viruslardan fərqlidir.\nKoronavirusun simptomları: soyuqdəymə kimi başlar, halsızlıq, 38 dərəcə qızdırma, öskürək, boğaz ağrısı, burun tutulması, qoxu hiss etməmək, bəzən ishal.\nİlk başda əgər, yüksək immunitet olarsa, xəstə davamlı boğazını və burnunu antiseptik məhlul, hətta adi duzlu, sirkəli su ilə yaxalayarsa, həmin viruslar maye ilə birgə mədəyə keçib, orda mədə turşuluğunda məhv olar.\nƏgər tənəffüs darlığı və döş qəfəsində ağrılar başlayarsa, bu çox ciddi nəzarət tələb edir. 3 %-ə kimi xəstələr bakterial infeksiyaya tutula bilər. Lakin 80% xəstələr yüngül bir qrip kimi keçirər.\nBu zaman aşağıda yazdığım vitaminlər və Resochin (cholorquin phospat və ya HYDROXYCOLORQUIN kimi dərmanlarla müalicə olunurlar.\nMən öz təcrübəmdə bu dərmanı 40 ildir, amöblü ishallarda, malyariyada, hətta revmatoid artrit kimi xəstəliklərdə istifadə edirdim.\nAmma təəssüf ki, Almaniyanın BAYER firması nəyəsə görə keçən ildən bu dərmanlarının istehsalını durdurub, əsas formulunda cholorguin 250 mg tabletini 3 milyon ədəd Amerikaya satıb və Bayerin vətəni olan Almaniyada belə bu gün bu preparatı tapa bilmirik.\nMəhz bu dərman virusun döş qəfəsinə, ağciyərlərə doğru keçməsinə mane olur. Xəstəliyin ağır, şiddətli dövründə bu dərmanın elə də faydası olmasa da, dərmanların yan təsirləri azdır.\nİndiki halda ağır xəstələri, pnevmoniyalı xəstələri reanimasiyada süni tənəffüs aparatlarında saxlayıb, bu yazdığım dərmanları istifadə etməlidirlər. Bu dərmanlar bəzi ölkələrdə istifadə olunur.\nKALTERA 133,3 və 33,3 ki (Lopinavir ve Ritonavir) dən təşkil olunub və ya ayrılıqda REMDESVIR dərmanı.\nO ki, qaldı koronavirusun peyvəndinə Almanyanin CUREVAX laboratoriyası peyvəndi tapıb. Amma bir məsələ də var ki, peyvənd olsa da, xəstəliyə tutulduqdan sonra işə yaramaz. Peyvənd sağlam insana olunmalıdır.\nQeyd etdiyim bütün dərmanlara Amerikanın FDA-qurumu icazə verməyib, amma özləri istifadə edir.\nDediyim kimi, yeni koronavirus yaşlılar, immuniteti zəif xroniki xəstələr, diabetlər, ağciyər xəstələri, vərəm, onkoloji xəstələrdə çox təhlükəlidir.\nHazırda bu virusa yoluxan yaşı 45-dən aşağı olan 43% xəstə var. Ona görə təkcə yaşlıları tutur demək düzgün deyil. Koronavirusa tutulmuş uşaqlar da var, 19 yaşında həyatını itirən də...\nİlk növbədə təmizlik, su, əlləri 20 saniyə hərtərəfli sabunla yumaq, çöldə əlcəklə gəzmək, evdə belə bu qaydalara əməl etmək.\nXüsusən cavanlar küçələrdə, ictimai yerlərdə 1,5 metr ara məsafəni gözləsin.\nMaskalardan yalnız N95 saylı maska yaxşı qorumaq xüsusiyyətinə malikdir. Bu maskalarda karbon filtri var, normal cərrahi, tibbi maskalar virusun qarşısını almaz.\nBəzi nəzəriyyələrə görə, virus metalda, taxtada, geyimdə, plastikdə günlərlə yaşaya bilir.\nHətta Prinses kimi nəhəng gəminin kabinetlərində 17 gündən sonra canlı tapılmışdı.\nAncaq təmiz su və ya hovuzlarda xlor və ya bromin ilə aradan qalxa bilər.\nSəthləri, qapıları, yerləri 0,5% hidrogen peroksid və ya 0,1 % sodium hypochloritlə təmizləmək lazımdır.\nİmmuniteti necə möhkəmlətməli?\n1. Yaxşı istirahət və yuxu.\n2. Evdə dərin nəfəs alma gimnastikası, yüngül idman, gəzmək.\n3. Sağlam qidalanma, bol su, çoxlu tərəvəz, meyvə.\n4. Ət əvəzinə yumurta, balıq, quru lobya, yaşıl lobyaya, qoz, badam yemək.\n5. Protein çox xeyirlidir, çox qəbul lazımdır.\n6. Sarımsaq, soğan, zəncəfil, sarıkökdən çox istifadə etmək.\n7. Şəkər, un, nişastalı, doymamış yağlardan, spirtli içkidən, şirəli içkidən uzaq durmaq lazımdır.\nAllahın yaratdığı immun sistemi çox mürəkkəb bir sistemdir. İmmun sistem bunlardan ibarətdir və hansı orqanları əhatə edir: Timus vəzi, limfa sistemi, dalaq, bağırsaqlarda faydalı bakteriyalar, mədəaltı vəz.\nBunlardan yaxşı təsirlisi sümük iliyi və ağ qan hüceyrələridir. Məhz onlar bədənə girən mikrob, virus, xərçəng hüceyrələrini tutub aradan qaldırır.\nTəchizatsız mübarizə almaz, immunitetin təchizatı isə bəzi vitamin və minerallardır.\nBirinci mühüm vitamin D vitaminidir. Bəzi elm adamları bunu hormon kimi qəbul edirlər. Bu vitamin Koronavirusda quru öskürəkdə kömək edər.\nVirus pandemiyası sönənə kimi aşağıda qeyd etdiyim vitaminlər çox mühümdür:\n1) Vitamin D3 5000 (iu) gündə 1 dəfə + yarım saat günəşin altında gəzmək\n2) Vitamin A 10000 (iu) gündə bir dəfə\n3) Vitamin B6 gündə 100 (mg).\n4) Vitamin E – gündə 400-800 (iu).\nBu vitaminlər yağda əridiyi üçün yalnız yemək ortasında qəbul edilməlidir.\nVitamin C 1000 ilə 2000 milliqram arası bütün soyuqdəymə, qrip viruslarını götürmək üçün effektivdir.\nMən öz təcrübəmdə 20 il əvvəl C vitamininin bir qramlıq intravenous ampulundan istifadə edir, çox gözəl nəticə alırdım. İndi bunun tablet və kirşan kimisi çıxıb.\nƏn yaxşı qəbul üsulu gündə 2 dəfə 500 milliqramlıq tabletini dil altında saxlamaqdır.\nEləcə də 50 mq sink gündə yeməklə bərabər qəbul olunmalıdır.\nBu ikisi suda əriyənlərdir və viruslar zamanı yetərlidir.\nÇalışın, bu tövsiyələrə əməl edin. Sağ qalın!\nİsraildə niyə xərçəng yoxdur? – Yəhudi həkim xərçəng və ...\nElmdə orucla bağlı sübut olunmuş ŞOKEDİCİ FAKTLAR - ...


TİPİİ - Uşaq rəsmlərinin analizi\n“Uşaq çəkdiklərində edə biləcəklərini, yazdıqlarında isə zəifliklərini görür”.\nMüasir dövrdə uşaqların rəsmlərinə laqeyd yanaşmaq yol verilməzdir. Bu rəsmlərdən bir çox istiqamətdə yararlanmaq mümkündür:\nZəka testlərində: çəkdiyi şəklə əsasən uşağın zəka səviyyəsi (IQ) öyrənilə bilər.\nƏlaqə vasitəsi kimi: rəsm şifahi nitq ilə bağlı problemlərə çarə ola bilər;\nUşağın daxili dünyasını kəşf etmək vasitəsi olaraq.\nUşağın bədənini tanımasını və məkandakı mövqeyini kəşf etməsini təmin edən bir vasitə olaraq.\nHər yaş dövrünün özünəməxsus şəkil çəkmək tərzi vardır. Uşaqların çəkdiyi rəsmlər zəkalarının inkişafı ilə paralel olaraq müəyyən mərhələlərdən keçir:\nQaralama dövrü (1-4 yaş arası) – bu yaş dövründə rəsmlər daha çox oyun məqsədlidir. Valideynlər 1 yaşlı uşaqlara rəsm çəkmək şansı versələr, onlar ancaq “ləkələr” edərlər. Xoşbəxt uşaqlar adətən kağızın böyük hissəsini əhatə edən xətlər çəkirlər. 3 yaşdan etibarən uşaqlar rəsm çəkməyi öyrənir və çəkdiklərinə müəyyən məna verməyə başlayırlar. Bu yaş dövrü “iribaş insan” çəkmək mərhələsidir. Dünyanın istənilən yerində 3, 4, 5 yaşlı uşaqlar gövdə və başı təmsil edən dairə, qol və ayaqları çöplərdən ibarət iribaş adamı eyni çəkirlər.\nSxemdən əvvəlki dövr (4-7 yaş arası) – 4 yaşlı uşaqlar qolları və ayaqları olan çöp adam çəkə bilirlər. Beş yaşlı uşağın çəkdiyi rəsmlərdə isə insan və evlər daha anlaşıqlı olur. 4-5 yaşlı uşaqlar adətən rəng fərqi etmədən rəsmləri boyayırlar. Bu yaşlarda əsas rəngləri öyrənirlər. Unutmamalıyıq ki, uşaq hansı rəngi sevirsə, rəsmlərdə də ağırlıq o rəngə verilir. Qırmızı rəng iddianı təmsil edir. Çəhrayı, sarı, narıncı kimi isti rəngləri seçən uşaqlar sevgi dolu, tez uyğunlaşandırlar. Qara, mavi, yaşıl, qəhvəyi kimi soyuq rəngləri seçən uşaqlar isə çəkingən, əsl hisslərini gizlədən uşaqlardırlar.\nSxematik dövr (7-9 yaş arası) – rəsmlər daha aydındır. İlk baxışdan rəsmin mənası rahatlıqla anlaşılır. Rəsmlər daha çox reallığı əks etdirir.\nRealist dövr (9-12 yaş arası) – bu mərhələdə qız və oğlan uşaqlarının rəsmlərində fərqlər özünü göstərir. Qız uşaqları daha çox gəlincik, paltar, gül rəsmləri, oğlan uşaqları isə maşın, gəmi, təyyarə çəkirlər.\nTəbiilik dövrü (12-14 yaş arası) – bu yaş dövrünə aid olan uşaqların əsas xüsusiyyəti gördükləri obyektlərin incəliklərini rəsmlərində əks etdirmək həvəsidir. Rənglərdən isə mükəmməl şəkildə istifadə edirlər.\nZehni geriliyi olan uşaqların rəsmləri:\nRəsmlərində hər hansı məna olmur. Plansız və cılız çəkirlər. Adətən rəsm əvəzinə kağızın müxtəlif yerlərinə qaralamalar edirlər. Uşaqlar rəsmlərində, məsələn, ağacları tərsinə çəkirlərsə, bu, onlarda öyrənmə çətinliyinə işarə ola bilər.\nİstedadlı uşaqların rəsmləri:\nKağızın böyük hissəsindən istifadə edirlər. Fərqli anlayışlar arasında məntiqli əlaqə qura bilirlər. Rənglərdən düzgün şəkildə istifadə edirlər.\nUşağın psixoloji xüsusiyyətlərini əks etdirən rəsmlər:\nMəktəb fobiyası: məktəb, şagird rəsmi çəkmək istəməzlər. Ev və evdə xoşbəxt uşaq rəsmləri çəkərlər.\nİnamsızlığı əks etdirən rəsmlər: rəsm kağızın kiçik hissəsində çəkilir. İnsan rəsmi çəkərkən əl və ayaqların olmaması mühitə gec adaptasiya olmağı, əlaqə zəifliyini, özündən başqa insanlarla birlikdə olmağın çətinliyini ifadə edir.\nHiperaktiv uşaqların rəsmləri: rəsmlər parlaq rənglərdə və qaralamalar ilə dolu olur. Adətən rəsmləri yarımçıq qalır. Çəkdikləri rəsmlər isə çox böyük olur.\nCinsi kimlik: ana və ataya hədsiz yaxınlaşma, yataq otağının çəkilməsi, uşaq əmizdirən, don geyinən ata, bığı olan ana və s. kimi rəsmlər bizə bəzi ipucları verir.\nAilədaxili problemlərin olduğunu ifadə edən rəsmlər: ailə üzvlərinin bir neçəsinin əksikliyi, ailə fərdlərini çəkməyi rədd etməsi, valideyn fiqurlarının olmaması parçalanmış ailəni, sevgi əksikliyini, ana-ata və uşaqlar arasında əşyaların yerləşdirilməsi əlaqə problemlərini göstərir.\nAna-atanın çox böyük, uşağın isə çox kiçik və ya ana-atadan birinin böyük, digərinin kiçik çəkilmiş olması ailədə təzyiqi, ailə fərdləri arasında problemin olduğunu, ana-atanın çox qabarıq çəkilməsi onlara olan heyranlığı təmsil edə bilir. Rəsmdə kiçik bacı-qardaşın ana-atanın əlindən tutması və digər uşağın çox uzaqlarda çəkilməsi və ya heç çəkilməməsi sevgi azlığının, bacı-qardaş qısqanclığının nəticəsi ola bilər.\nRəsmlərdəki fiqurların mənaları:\nBaşın böyük və ya çox kiçik çəkilməsi zehni fəaliyyətdə problemin olduğunu, zehni geriliyi ifadə edir.\nBədən üzvlərinin çəkilməməsi narahatlıq olan hissələri əks etdirə bilər.\nQolların qabarıq çəkilməsi ailəiçi və uşağa yönəlmiş şiddəti, qolların çəkilməməsi isə güc və qüvvət azlığını, ağızın böyük və ya kiçik çəkilməsi dil və danışma problemlərini, ağızın çəkilməməsi əlaqə problemlərini göstərir.\nGözlərin böyük çəkilməsi ətrafdakılara qarşı marağı, boş və mənasız baxan gözlərin olması görmə problemlərini vurğulayır.\nBurunun böyük çəkilməsi bronxit və buna bənzər problemlərin olduğunu göstərir. Burunun olmaması gücsüzlüyü, dəstəksizliyi təmsil edir.\nQulaqların böyük çəkilməsi isə eşitmə problemlərini vurğulayır.\nƏllərin böyük çəkilməsi şiddəti, kiçik çəkilməsi isə güvənsizliyi, ətrafa adaptasiya çətinliklərini göstərir.\nAyaqların qabarıq olması özünə qarşı güvəni, kiçik çəkilməsi isə güvənsizliyə işarət edir.\nİnsan rəsmi çəkərkən cinsi orqanın çəkilməsi aqressiyanı, hücumu və ana-atanı çılpaq gördüyünü təmsil edə bilər.\nUşaqların çəkdikləri insan rəsmlərində özlərini əks etdirdikləri qəbul edilmiş gerçəklikdir. Prudhommeaunun sözləri ilə desək: “Uşaq insan rəsmi çəkərkən əslində özünü çəkər, təbii özünü necə hiss edirsə, o şəkildə”.\n7 və 9 yaşa qədər uşaqların rəsmlərində şəffaflıq olması normaldır. Şəffaflıq, sadəcə xaricdən çəkilməli lazım olan əşyanın daxilinin də təsvir olunmasıdır.\n10 yaşına keçmiş uşaqların rəsmlərindəki şəffaflıq onların zehni geriliyinin ola biləcəyini göstərir. Yaşıdlarından geri qalan yeniyetmələr insan rəsmi çəkərkən paltarın altından bədən üzvlərini də çəkirlər. Digər tərəfdən, bu, onların zehni geriliklə yanaşı, daxili problemlərinin də olduğunu göstərir. Rəsm uşağın daxili dünyasıdır.\nRəsmləri analiz edərkən bəzi məqamlara diqqət yetirmək lazımdır:\nRəsmin geometrik xüsusiyyətlərinə (yuxarıda, aşağıda, sağda, solda, mərkəzdə);\nXətlərin kəskinliyinə (qırıq-qırıq və ya tam xətlər);\nRəsmdə istifadə olunan rənglərə;\nRəsmdə qaralamaların, tərəddüdlərin olub-olmamasına.\nUşaq rəsm çəkərkən onu müdaxilə etmədən izləmək lazımdır. Rəsmləri analiz edərkən diqqət edilməsi lazım olan məqamlardan biri də xətlərdir. Əgər qələm kağıza bərk basılmışdırsa, bu, onlarda aqressiyanın olmasını göstərə bilər. Xətlər qırıq-qırıqdırsa, bu, uşaqlardakı özgüvən, diqqət əskikliyinə işarədir.\nUnutmaq lazım deyildir ki, uşaq rəsmlərində önəmli cəhət onun estetik gözəlliyi yox, nə qədər çox elementi özündə birləşdirməsidir. Uşaqları öz yaşıdları ilə müqayisə etmək lazım deyil. Hər bir uşaq eyni olmadığı kimi, onların çəkdiyi rəsmlər də fərqli ola bilər.\nQısası, uşaqların rəsmləri olduqca müxtəlifdir. Onların analiz edilməsi, düzgün şərhlər verilməsi valideynlərdən, müəllimlərdən, psixoloqlardan peşəkarlıq tələb edir. Rəsmlərin ən önəmli cəhəti isə onların uşağa yaxınlaşdıran bir yol olmasıdır. Uşaqlar söyləyə bilmədikləri hisslərini rəsmlərlə ifadə edirlər.


Teymur imperatorluğu » Azerbaycan dilinde tarix dersleri ve testler\nAdministrator 30-10-2011, 15:04 Sərkərdələr / Orta əsrlər oxunub 12 326\nTeymurun Mavəraənnəhri idarə etməsi. XIV əsrin sonu-XV əsrin əvvəllərində şimalda Dərbənd keçidi, Volqa və İrtış çaylarından başlayaraq cənubda İran körfəzinədək, şərqdə Qobi səhrasının hüdudları və Qanq çayı sahillərindən qərbdə Balkan yarımadasınadək geniş bir ərazini əhatə edən qüdrətli bir türk dövləti-Teymur imperatorluğu meydana gəldi. Bu dövlətin tərkibinə Mavəraənnəhr, Xorasan, Pəncab, İran, Azərbaycan və Cənubi Qafqaz torpaqları daxil idi. Teymur imperatorluğunun yaradıcısı Əmir Teymur (1370-1405) olmuşdur. O, mənşəcə Cağatay ulusunun türkləşmiş Barlas tayfasının Gürgan qoluna mənsub idi. Hərbi işi öyrənmək üçün Səmərqənd və Bəlx hakimi Əmir Qazanın yanına gedən Teymur tez bir zamanda onun hörmətini qazandmışı.\nTeymur 1356-cı ildə Əmir Qazanın Xorasan yürüşündə fərqləndiyinə görə Teymur qiymətli hədiyyələrlə mükafatlandırıldı. Əmir Qazandan sonra hakimiyyət oğlu Hüseynə keçdi. Əmir Hüseyn düşmənləri ilə mübarizə aparmaq üçün Teymurla ittifaqa girdi. O, eyni zamanda Çağatay hakimi Toğluq Teymurun yanında hərbi xidmətə girərək, Qaşqardərya vadisini idarə etməyə başladı. Lakin az sonra onların arasında ziddiyyət yarandı və Teymur öz dəstəsi ilə Amudəryaya qaçmağa məcbur oldu. Teymurun və qaynı Hüseynin birləşmiş qüvvələri 1365-ci ildə Daşkənd döyüşündə Toğluq Teymur tərəfindən məğlub edildilər. Toğluq Teymur Səmərqənd üzərinə yeridi. Səmərqənd taleyin ümidinə buraxılmışdı. Çünki nə çağataylar, nə də Mərkəzi Asiyanın feodal hakimləri xalq üsyanlarından ehtiyat etdikləri üçün şəhər divarlarını möhkəmləndirməmişdilər. Bu zaman Səmərqəndin sənətkarları içərisində monqol zülmünə qarşı mübarizliyi ilə fərqlənən sərbədarilər adlandırılan qrup mövcud idi. Bu qrupa sənətkar sexinin başçısı Əbubəkr Kələvi, mədrəsə tələbəsi Mövlanzadə və Xurdaq Buxari adlı bir şəxs başçılıq edirdilər. Əlverişsiz küçə döyüşündə iki min nəfər döyüşçü itirən monqollar vahiməyə düşərək qaçdılar. Sərbədarilərin hakmiyyəti bütün Səmərqənd vilayətinə yayıldı. Lakin 1366-cı ildə Teymur və Hüsyenin dəstələri Səmərqəndə daxil oldular. Onlar üsyanı amançızlıqla yatırtdılar.\nTeymuri[u] dövlətinin yaranması. Hakimiyyət uğrunda Teymurla Hüseyn arasında başlanan mübarizə 1370-ci ildə Teymurin qələbəsi ilə başa çatdı. Sərbədarilər üsyanından qorxan Mavəraənnəhrin iri feodalları mərkəzi hakimiyyətin tərəfdarları idilər. Yaranmış əlverişli vəziyyətdən istifadə edən Teymur sərkərdələrin qurultayında «əmir» titulunu götürərək, yeni dövlətin əsasını qoydu. Əmir Teymur möhkəm dövlət yaratmağa, feodal pərakəndəliyini ləğv etməyə, xalq hərəkatını yatırtmağa çalışırdı. Feodalların, xüsusilə köçəri monqol əmirlərinin köməyini qazanmaq lazım gəlirdi. Buna isə yalnız yeni torpaqlar və zəngin hərbi qənimətlər ələ keçirmək yolu ilə nail olmaq mümkün idi. Ona görə də Əmir Teymur geniş işğalçı müharibələr aparmağa başladı. Hakmiyyətinin ilk illərində Teymur bütün Mərkəzi Asiyanı ələ keçirtdi. Zəngin Xarəzm 1388-ci ildə, beşinci yürüş zamanı Ürgəncin dağılması ilə tamamilə tabe edildi. Üç böyük yürüşdə (1389, 1391, 1395) Teymur Qızıl Ordunu məğlub etdi.\nTeymur 1380-ci ildən etibarən İran, Qafqaz, o cümlədən Azərbaycan, İraq, Suriya və Kiçik Asiya üzərinə müntəzəm hərbi səfərlər etməyə başladı. 1404-cü ilədək davam edən yürüşlər nəticəsində bu ərazilər işğal edilərək Teymuri dövlətinin tərkibinə qatıldı. İşğal edilmiş ərazilərdən yüz minlərlə mahir sənətkar Mərkəzi Asiyaya göndərildi. 1404-cü ildə Səmərqənddə olmuş İspaniya elçisi Klaxivo burada başqa ölkələrdən gətirilmiş 150 min sənətkar ailəsinin olduğunu qeyd edirdi. Əmir Teymurun Hindistana yürüş etməkdə məqsədi bu ölkənin sərvətlərini, münbit torpaqlarını ələ keçirmək idi. 1398-ci ildə o, Dehli üzərinə yeridi. Dehlinin müdafiəsinə Sultan Mahmud başçılıq eidrdi. Əmir Teymur taktiki hiylə işlədərək az itki ilə sultan qoşunlarına ağır zərbə vura bildi. Dehli şəhəri də işğal olundu. Onun ardınca Hindistanda müqəddəs şəhər hesab olunan Mitru ələ keçirildi. 1399-cu ildə Teymur Səmərqəndə qayıtdı.\nHindistan səfərindən sonra Əmir Teymurun Kiçik Asiyada əsas rəqibi İldırım Bayazid idi. Bayazidin Teymura təhqiredici məktubu müharibənin başlanması üçün bəhanə oldu. 1402-ci ilin iyulun 28-də Ankara döyüşü zamanı Teymur hərbi əməliyyatın gedişində dönüş yaratmaq qərarına gəldi. Hindistandan gətirilmiş döyüş fillərini meydana buraxdı. Bir-birinə bağlanmış filləri görən osmanlı döyüşçüləri geri çəkildilər. İldırım Bayazid öz dəstəsiilə mühasirəyə düşərək əsir alındı. Teymur İzmirə qədər gedib çıxdı. Onun qarşısını Aralıq dənizi kəsdiyinə görə Avropanın içərilərinə doğru hərəkət edə bilməyib geri döndü. Osmanlıların qüvvətlənməsindən ehtiyat edən Avropa dövlətləri rahat nəfəs aldılar. Çünki Əmir Teymur özü də bilmədən türk silahının Avropanın içərilərinə doğru irəliləməsini ləngitdi. Teymur Osmanlılara zərbə endirdikdən sonra ona qarşı arxadan bir təhlükə olmayacağına arxayın olaraq Çin üzərinə səfərə hazırlaşmağa başladı. Əmir Teymur Çinə böyük yürüş ərəfəsində 1405-ci il martın 19-da Otrar şəhərində vəfat etdi. Onu Səmərqənddə dəfn etdilər.\nTeymur imperatorluğunun idarə edilməsi. Əmir Teymur sağlığında imperatorluğu öz oğlanları və nəvələri arasında bölüşdürmüşdü. Xorasan, Cürcan, Mazandaran və Sistan mərkəzi Herat olmaqla Şahruxa (1409-1447), Qərbi İran, İraq, Azərbaycan və Gürüstan mərkəzi Təbriz olmaqla Miranşaha, Cənubi İran və Mərkəzi Asiya mərkəzi Şiraz olmaqla Ömər Şeyxə, Əfqanıstan və Şimali Hindistan mərkəzi Qəznə olmaqla Pir Məhəmmədə verilmişdi.\nTeymur dövləti mərkəzləşdirilmiş dövlət deyildi. Dövlət uluslara bölünmüşdü. Ulusların hakimi olan əmirlər Teymurun rəhbərlyi altında bu əraziləri idarə edirdilər. Teymur ulusların bir qismini tümənlərə çevrimişdi. Əmirlərə də tümən rəisləri titulu vermişdilər. Hər bir tümən əmiri müəyyən qədər əsgər verməli, vergilərin yığılması və mükəlləfiyyətlərin yerinə yetirilməsi üzərində nəzarət etməli idi. Dövlət əmirlərinin yerinə yetirilməsini, maliyyə və hərbi işləri divanxanalar idarə edirdi.\nÇingiz xandan fərqli olaraq Teymur müəyyən iqtisadi məqsədlər də güdürdü. O, ölkənin iqtisadi inkişafını yüksəltmək üçün tutduğu ölkələrdən ən yaxşı sənətkarları Səmərqəndə aparırdı. Asiyadan Avropaya və başqa yerlərə gedən ticarət yollarını öz nəzarəti altında saxlayırdı. Qara dəniz və Xəzərətrafı çöllərdə möhkəm hakimiyyət yaratmağa imkanı olmadığı üçün Teymur bu ərazilərdən keçən karvan yollarını ticarət üçün bağlamağa çalışırdı. Bu məqsədlə Ürgənc, Saray-Bərkə, Həştərxan şəhərlərini dağıtmışdı. Teymur digər ölkələrin hesabına Mavəraənnəhrin iqtisadiyyatını inkişaf etdirməyə çalışırdı. Burada irriqasiya işləri gördürür, şəhərlər inşa etdirirdi.\nTeymur imperatorluğu dövründə Səmərqənd sənətkarlıq və ticarət mərkəzinə çevrildi. Teymurun nəvəsi olan Uluqbəy Mavəraənnəhrə vali təyin edildikdən sonra bu şəhər daha da abadlaşdı. O, düynanın müxtəlif ölkələrindən, xüsusilə Çindən mahir sənətkarlar gətirdərək Səmərqənddə möhtəşəm imarətlər, mədrəsələr, məscidlər tikdirdi.\nHülakü hökmdarları kimi, Əmir Teymur da Avropa ölkələri ilə birbaşa ticarət əlaqələri yaratmaq siyasəti yeridirdi. O, bununla həm də Avropa-Asiya ticarətində Səmərqəndin rolunu artırmağa çalışırdı. Əmir Teymur Fransa karlı VI Karla (1368-1422) göndərdiyi məktubunda bərabər hüquqlu ticarət əlaqələri yaratmağı təklif edirdi. Teymurun bi siyasəti Avropa-Şərq əlaqələrində Azərbaycanın rolunun artmasına kömək edirdi. Teymur öz siyasətini həyata keçirmək üçün İslam dininin möhkəmləndirilməsi və nüfuzununu artırılması qayğısına qalırdı.\nTeymuri imperatorluğunun zəifləməsi və dağılması. Əmir Teymur vəfat etdikdən sonra onun yaratmış olduğu imperatorluq çox yaşamadı. Daxili çəkişmələr və müharibələr mərkəzləşmiş hakimiyyəti zəiflədirdi.\nTeymur vəfat edəndən sonra onu oğlanlarından yalnız Miranşah və Şahrux Mirzə sağ idilər. Miranşah Qərbi İranı, İraqı, Gürcüstanı və Azərbaycanı, Şahrux isə atasının adı ilə Xorasanı idarə edirdi. Teymur ölməmişdən əvvəl vəsiyyətnaməsində nəvəsi Pir Məhəmməd Mirzəni özünə vəliəhd təyin etmişdi. Babasının sağlığında o, Əfqanıstanı və Hindistanı idarə edirdi. Teymurun ölümü haqqında xəbəri eşidən kimi Səmərqəndə hərəkət edə bilmədi, bir qədər ləngidi. Onun gecikməsini görən əyanlar tez bir zamanda Miranşahın oğlunu hökmdar elan etdilər. Bu təyinatdan Şahrux razı qalmadı. Bundan sonra qohumlar arasında mərkəzi hakimiyyəti ələ keçirməçk uğrunda mübarizə başladı. Pir Məhəməd ordusunu toplayıb Səmərqənd istiqamətində hərəkət etsə də, heç nəyə nail ola bilmədi. Teymurun digər nəvəsi Xəlil Mirzə öz qüvvələrini səfərbərliyə alaraq, onu geri oturtdu, hakimiyyətini Mavəraənnəhrə qədər genişləndirə bildi.\nQohumlar arasında gedən mübarizə imperatorluğu zəiflədir və gücdən salırdı. Əsarət altında olan xalqların da Teymurilərə qarşı mübarizəsi güclənməkdə idi. Digər tərəfdən də başqa tayfalar Teymurilərin sahib olduğu torpaqları ələ keçirmək üçün onlarla mübarizəyə başladılar. Teymurun oğlu sultan Şahrux dövlətin paytaxtını Herata köçürdü. O, Xorasanı öz idarəsində saxlayıb, Mavəraənnəhri oğlu Uluqbəyə (1446-1449) xanədan kimi verdi. Şahrux yeni işğallardan imtina etdi. O, dövlətin idarə olunmasında İran məmur təbəqəsinə və müsəlman ruhanilərinə arxalanmağa başladı.\nŞahrux Mirzədən sonra hakimiyyət Uluqbəyə keçdi. Uluqbəy də dövləti uzun müddət idarə edə bilmədi. 1449-cu ildə oğlu Əbdüllətif tərəfindən öldürüldü. Belə çəkişmələr dövründə Mərkəzi Asiyvada yaranmış Şeybanilər dövləti Teymuriləri sıxışdırmağa başladı. 1469-cu ildə Şeybanilər hücuma keçərək Buxara və Səmərqənd şəhərlərini tutdular. Yalnız Xorasan Teymurilərin əlində qaldı. 1470-ci ildə hakimiyyət başına Hüseyn Bayqara gəldi. O, Şeybanilərə qarşı mübarizəni genişləndirib, Mavəraənnəhri və Xarəzmi öz hakimiyyəti altına aldı Hüseyn Bayqara 37 il hökmranlıq etdi. 1505-ci ildə onun ölümündən sonra Şeybanilərin hücumları daha da qüvvətləndi. 1507-ci ildə Şeybani xan Xorasanı tutdu və Teymur imperatorluğunun varlığına son qoydu.\n9 fevral 2012 19:26\nMedine xanum Siz meni yormadiniz sadece yanima ushaqlar qelir herden bashim onlara qarishir gec yaziram sene baqishla birdeki menim saytda shekillerimde var videoda video-ders bolmesine bax menim orda 3 dersim var Sene bir daha teshekkur edirem Birde men sene sual verim Sen hansi rayondansan ve oxuyursanmi?\ntewekkur .maraqli melumatlar idi\nmrnimde adim medinedi?\ninanmayanlar prolfile baxsin\n2 yanvar 2015 16:41\nindi biz də o bu dərsi keçirik


General ehtiyata çıxdı: Orduda nə baş verir? – Sadıkovdan miras qalan KORRUPSİYA zəncirinin yeni mərhələsi - AzToday\nƏsas səhifə/Gündəm/General ehtiyata çıxdı: Orduda nə baş verir? – Sadıkovdan miras qalan KORRUPSİYA zəncirinin yeni mərhələsi\nGeneral ehtiyata çıxdı: Orduda nə baş verir? – Sadıkovdan miras qalan KORRUPSİYA zəncirinin yeni mərhələsi\n17 Dekabr, 2021 [10:49]\nArtıq hər kəsə məlumdur ki, Azərbaycan Ordusunun 3-cü Ordu Korpusunun komandiri General-mayor Rzayev Mübariz Balağa oğlu öz istəyi ilə ordu sıralarından ehtiyata çıxıb. Mübariz Rzayev ordu sıralarından ehtiyata çıxmaq üçün 7 dəfə raport yazıb. Bir korpus komandirinin 7 dəfə raport yazması, əslində, SOS siqnalı, orduda ciddi problemlərin olması deməkdir.\nMəsələyə bir qədər dərindən baxmaq lazımdır. Müharibədən əvvəl Silahlı Qüvvələrin Baş Qərargah rəisi Nəcməddin Sadıkov idi. Nəcməddin Sadıkov sabiq nazir Səfər Əbiyevin vaxtında, sözün əsl mənasında, neytrallaşdırılmış, söz haqqı əlindən alınmışdı. Vəzifəsi vardı, ancaq avtoriteti yox. Nəcməddin Sadıkov son dərəcə ambisiyalı biri olduğu üçün mübarizəni başqa cür qurdu. Ordu daxilində konfliktlər yaratdı və intriqaları sevən Səfər Əbiyev bu oyuna gəldi. Nəticədə çoxlu sayda zabiti ya ordu sıralarından xaric etdi, ya da onları müxtəlif yollarla cəzalandırdı. Səfər Əbiyev tutduğu yolun səhv olduğunu yalnız son dönəmlər anlamışdı, onda da gec idi. Səfər Əbiyevdən sonra Zakir Həsənov müdafiə naziri təyin edildi. Zakir Həsənovun gəlişi ilə Nəcməddin Sadıkovun əli-qolu açıldı. Nəcməddin Sadıkov despota çevrildi. Nəcməddin Sadıkovun, belə desək, qılıncının dalı da, qabağı da kəsirdi. Saysız-hesabsız zabitlər ləkələndi, şərləndi, bezdirilib ordu sıralarından çıxdı, ölkədən qaçanlar belə oldu.\nOrduda əvvəldən də olan rüşvət və korrupsiya açıq formaya keçdi. Əsgər yeri dəyişdirmək də, Müddətdən Artıq Xidmət Edən Hərbi Qulluqçu (MAXE) və gizir götürmək də pulla idi, zabitlərin rütbələri pulla verilirdi, onların yerdəyişmələri rotasiyaya uyğun yox, məhz pulla həyata keçirilirdi. Xoşları gəlməyən zabitləri isə “vurub” göndərirdilər Naxçıvana “cəza” çəkməyə. Orduda rüşvət o həddə çatmışdı ki, MAXE və gizir olmaq istəyənlər rüşvətə görə aksiya belə keçirmişdilər.\nBu məsələlərin ictimaiyyətə çatdırılmaması üçün mediaya 500 min manat dəyərində pul verildi, trollar ordusu yaradıldı. Nəcməddin Sadıkovla Zakir Həsənovun əleyhinə yazanlar söyüş yağmuruna tuş gəlirdi. Müdafiə Nazirliyinin Daxili Təhlükəsizlik Baş İdarəsi trol ordusu yaratmışdı və Ramin Əsgərov da onun komandanı idi.\nOrdu Nəcməddin Sadıkovun despot üsulu ilə idarə olunurdu. Müharibə zamanı Nəcməddin Sadıkov vəzifəsindən azad edildi. Bir müddət sonra Kərim Vəliyev yeni BQR vəzifəsinə təyin olundu. Kərim Vəliyevin qarşısında duran bir nömrəli məsələ yuxarıda sadalanan halların aradan qaldırılması idi. Açığı, keçən müddətdə Kərim Vəliyevin söz sahibi olmadığını, dişsiz davrandığını görürük. Onun əvəzində isə orduda, demək olar, əsas məsələləri BQR olmaq arzusu ürəyində qalan, hazırda Maddi-Texniki Təminat Baş İdarəsinin rəisi olan Nizam Osmanov həll edir. Yəni hazırda Nizam Osmanov Nəcməddin Sadıkovun vaxtında gördüyü işləri görür ancaq daha ehtiyatlı, adı hallanmadan. Bədii dillə ifadə etsək, pambıqla baş kəsir.\nDaha sonra özü var olub, komandanlığı olmayan Quru Qoşunları komandanlığı yaradıldı. Quru Qoşunları komandanı vəzifəsinə isə gözlənilənin əksinə Ənvər Əfəndiyev təyinat aldı.\nBununla paralel Azərbaycan Ordusu hazırlığı müharibən əvvəl görülmüş Türkiyə ordu modelinə keçidlə məşğul olmağa başladı. Deyirlər, keçid dövrləri bir qədər sancılı olur, ancaq hazırda baş verənləri keçid dövrü ilə də əlaqələndirmək olmaz.\nƏvvəl rüşvətə öyrəşmiş, milyonlarla manat dövr etdirən generallar, Nazirlikdəki hərbi məmurların əlindən bir çox şeylər çıxdı. Birincisi, türkiyəli mütəxəssislər vahid pəncərə sisteminin vacibliyini ölkə rəhbərliyinə çatdıra bildi və nəticədə “əsgər saldırmaq” deyimi tarix oldu. Ən böyük rüşvət qaynaqlarından biri, demək olar, sıradan çıxmış oldu. Daha sonra MAXE və gizirlərin işə götürülməsi türkiyəli mütəxəssislər tərəfindən aradan qaldırıldı. Bununla daha bir maliyyə qaynağı aradan qalxmış oldu. Əvvəl əli milyonlarla oynayan generallar, nazirlikdəki hərbi məmurlar maaşla işləməyə məcbur oldular. Lüks həyata öyrəşən hərbi məmurlar maaşla işləməyin nə olduğunu anladı. Yeni reallıqlar ordu daxilindəki intriqaları daha da alovlandırdı. Ən böyük maliyyə fırıldaqları yalnız satınalmaların ümidinə qaldı ki, bunun başında da Nizam Osmanov var.\nOrdu yeni idarəetmə üsuluna keçdikdən sonra hər zaman despota öyrəşən generallar indi psixoloji olaraq da buna hazır sayılmırlar.\nMəsələni bir qədər açım. İcra hakimiyyətləri necə işləyir? İcra başçısı rayonda idarə müdirlərinə “İşləmək istəyirsənsə, bu küçəni təmir et, vəzifədə qal”, – deyirdi. Həmin idarə müdirləri də bilir ki, küçəni təmir edəcək, ancaq ora xərclədiyi pulu başqa bir yolla qazanacaq. Orduda da belə idi. Misal üçün, korpus komandiri gəlib hərbi hissə, tabor komandirinə deyirdi ki, kazarma tik. Hərbi hissə komandiri, tabor komandiri öz pulu ilə kazarmanı tikirdi, daha sonra o pulu əsgər yerdəyişməsi, əsgərdən alınan pullar hesabına geri alırdı. Nə olurdu? Nazirin və korpus komandirinin tapşırığı icra olunurdu. Nazirlikdən pul tələb olunmurdu, ancaq bunun qarşılığında da zabitlərin alacağı rüşvətə göz yumulurdu. Əsgərdən pul almayan zabitlər çəkdiyi xərci istəyəndə dərhal başqa bir istiqamətə təyinat alırdı. İndi nə baş verir? Quru Qoşunları komandanı, korpus komandiri hərbi hissə, tabor komandirinə tapşırıq verir, bir müddət sonra gəlib görür ki, icra olunmayıb. “Niyə icra olunmayıb?” sualına cavab isə belə olur: “Pul yoxdur”. Belə olan halda, əvvəl dövlət büdcəsindən ayrılmış pullar kimlərinsə cibinə gedirdisə, indi ciblərdə o pullar çox az qalır…(yenicag.az)\nMehdiyevin oğlu BDU-nun restoranlarına nəzarət edir\nABŞ Dövlət Departamenti: Bakı müxalifətlə mübarizə üçün terrorizmlə bağlı ittihamlardan istifadə edir


15:16 10.06.2016 Qısa URL\nAzərbaycan Şahmat Federasiyasının prezidenti Elman Rüstəmov ölkəmizin kişi şahmatçılardan ibarət əsas komandasını qəbul edib\nBAKI, 10 iyun — Sputnik. Bakıda keçiriləcək 42-ci Ümumdünya Şahmat Olimpiadasında iştirak edəcək Azərbaycan şahmatçıları intensiv məşqlərə başlayırlar. Şahmat Federasiyasının mətbuat xidmətindən Sputnik-ə verilən məlumata görə, Azərbaycan Şahmat Federasiyasının prezidenti Elman Rüstəmov ölkəmizin kişi şahmatçılardan ibarət əsas komandasını qəbul edib.\nGörüşdə paytaxtımızın ev sahibliyi edəcəyi Bakı Şahmat Olimpiadasına milli komandanın hazırlıq planından söhbət açılıb. AŞF-nin prezidenti Elman Rüstəmov mötəbər yarışa hazırlıq üçün şahmatçılara lazımi şəraitin yaradılacağını söyləyib. Federasiya rəhbəri qeyd edib ki, kişi şahmatçılardan ibarət Azərbaycan millisi xalqımızı daim qələbələrlə sevindirib. Bildirilib ki, Ümumdünya Şahmat Olimpiadasında da komandaya böyük ümid bəslənilir.\nAzərbaycan Şahmat Federasiyasının vitse-prezidenti, Bakı Şahmat Olimpiadasının baş hakimi Faiq Həsənovun iştirak etdiyi görüşdən sonra kişi şahmatçılardan ibarət Azərbaycan millisi — Şəhriyar Məmmədyarov, Teymur Rəcəbov, Arkadi Naydiç, Eltac Səfərli və Rauf Məmmədov təlim-məşq toplanışında iştirak etmək üçün Qəbələyə yollanıb.\nQeyd edək ki, kişi şahmatçılardan ibarət əsas milli komanda mötəbər yarışa hazırlıq çərçivəsində 3 təlim-məşq toplanışında iştirak edəcək. İlk hazırlıq mərhələsi Qəbələdən başlayır. Burada Azərbaycan millisi fransız qrossmeyster Etyen Bakronun rəhbərliyi altında məşq edəcək.\nÜmumdünya Şahmat Olimpiadası, Şahmat Federasiyası, şahmat, Elman Rüstəmov, olimpiada


Qənimət Zahidin vəkilləri apelyasiya şikayəti verməyə hazırlaşırlar\n2021, 15 İyun, çərşənbə axşamı, Bakı vaxtı 05:53\nQənimət Zahid martın 7-də 4 il azadlıqdan məhrum edilib\n«Azadlıq» qəzetinin həbsdə olan baş redaktoru Qənimət Zahidin vəkilləri Yasamal Rayon Məhkəməsinin hökmündən apelyasiya şikayəti verməyə hazırlaşırlar. Vəkil Rəşid Hacılının «Azadlıq» radiosuna verdiyi məlumata görə, onlar martın 11-də hökmün surətini alandan sonra apelyasiya şikayəti hazırlayacaqlar. Şikayətdə məhkəmədə baş vermiş qanunsuzluqlara toxunulacaq:\n«Şikayətə daha çox hadisənin əvvəlcədən, sifarişlə hazırlanmasını sübut edən faktların məhkəmədə araşdırılmaması, hökmü ağırlaşdıran səbəb kimi göstərilən Qənimət Zahidin guya Vüsal Həsənova vurduğu zərbənin əslində sübut olunmamasıyla bağlı faktlar daxildir».\nHökmün vəkillərin iştirakı olmadan çıxarılması da şikayətdə əsas qanun pozuntularından biri kimi vurğulanacaq.\nHacılının sözlərinə görə, apelyasiya şikayətinə baxılana qədər Qənimət Zahid Bayıl təcridxanasında saxlanacaq.\n«Azadlıq» qəzetinin baş redaktoru Qənimət Zahid martın 7-də Yasamal Rayon Məhkəməsinin hökmü ilə 4 il azadlıqdan məhrum edilib. Vəkilləri və beynəlxalq jurnalist təşkilatları onun həbsini sifarişli sayır və dərhal azad olunmasını tələb edirlər.


BoldGrid vs Wix (May 2020) - "Bunu seçin ..."\nBu müqayisədə BoldGrid vs Wix, Mövcud ən yaxşı veb sayt qurucusu seçimlərindən ikisini nəzərdən keçiririk. Wix, ənənəvi veb hosting təminatçılarından fərqli olaraq veb sayt yaradıcılarının artan kateqoriyasında liderlərdən biridir. Əvvəlcə InMotion Hosting tərəfindən hazırlanan BoldGrid, asanlıqla öz peşəkar görünüşlü WordPress veb saytınızı yaratmağa imkan verir, yenə də ənənəvi veb hosting planının bütün üstünlüklərini əldə edir. Bir veb saytı tez bir zamanda əldə etməlisinizsə, hansı məhsulu seçməlisiniz? Hər birinin müsbət və mənfi cəhətlərinə nəzər salaq.\nBoldGrid ilə veb saytınız bu gün ən populyar məzmun idarəetmə sistemi olan WordPress platformasında qurulmuşdur. BoldGrid veb saytınızı yaratdığınız zaman müxtəlif mövzulardan birini seçməyə imkan verir. Daha sonra saytı bəyəndiyinizə uyğunlaşdırmaq üçün sürükleyici interfeysdən istifadə edə bilərsiniz. BoldGrid, InMotion Hosting daxil olan rəsmi BoldGrid veb hostlarının siyahısından mövcuddur. BoldGrid hosting planına e-poçt, cPanel və ümumiyyətlə veb hostinq paketində gözlədiyiniz bütün xüsusiyyətlər daxildir..\nWix tez bir veb saytı yaratmaq üçün bir yola ehtiyacı olan texniki bacarıqları olmayanlar üçün hazırlanmışdır. Wix ilə də şablonuzu seçib sonra istədiyiniz özelleştirmeleri edirsiniz. Onların böyük satış nöqtəsi veb saytınızı pulsuz əldə edə biləcəyinizdir. Bu həqiqət olsa da, aşağıdakıları unutmayın. Pulsuz veb saytınızda Wix reklamı olacaq. Və daha əhəmiyyətlisi, bu, öz domeninizi, e-poçtunuzu və ya e-ticarət qabiliyyətinizi daxil etməyən çılpaq sümüklü bir veb saytdır. Bu maddələr üçün mükafat planına yüksəltməlisiniz. Ayrıca, saxlama (və bəzi hallarda bant genişliyi) məhduddur.\n1 BoldGrid vs Bloglar üçün Wix\n2 E-ticarət veb saytları üçün BoldGrid vs Wix\n3 BoldGrid vs Kiçik Biznes Veb saytları üçün\n4 BoldGrid vs Wix müqayisələri\n5 BoldGrid haqqında daha çox məlumat üçün buraya vurun\nBoldGrid vs Bloglar üçün Wix\nBoldGrid və Wix hər ikinizə veb saytınızla bir blog daxil etməyə imkan verir. BoldGrid WordPress-də (internetdəki ən populyar blog platforması) qurulduğuna görə, burada açıq seçimdir. BoldGrid, veb səhifələrinizi yaratmaq və redaktə etmək üçün daha asan bir yol ilə birlikdə WordPress-in üstünlüklərini verir. Bloqqerlər üçün BoldGrid mütləq qalibdir.\nE-ticarət veb saytları üçün BoldGrid vs Wix\nHəm Wix, həm də BoldGrid e-ticarət veb saytınızı yaratmaq üçün istifadə edilə bilər. BoldGrid, WooCommerce plaginini onlayn satış üçün istifadə edərkən, Wix e-ticarət üçün müəyyən bir veb sayt qurucusu planını təklif edir. WooCommerce ilə əldə etdiyiniz rahatlığı bəyənirik və daha böyük e-ticarət saytları üçün BoldGrid / WooCommerce istifadə etməyi məsləhət görürük. Digər tərəfdən Wix, e-ticarət üçün qurulması daha asandır. Buna görə onlayn satışa başlamağın daha asan yolunu axtarırsınızsa, Wix ilə gedin.\nBoldGrid vs Kiçik Biznes Veb saytları üçün\nİş saytları üçün, BoldGrid bir çox möhtəşəm WordPress mövzularını təqdim edir və Wix-də bir çox biznes növü üçün bir ton cəlbedici şablon var. Şəxsən mən iş saytınıza əlavə nəzarət etdiyiniz üçün BoldGrid-i tövsiyə edirəm. Ancaq saytınızı qurmağın daha asan yolunu istəyirsinizsə, onda Wix seçməlisiniz.\nBoldGrid vs Wix müqayisələri\nSaytın asan yaradılması\nGeri Dövr: 90 gün\nBoldGrid seçiminin üstünlükləri:\nVeb saytınızın 100% mülkiyyəti\nÇək və Drop Site Builder istifadə edərək peşəkar axtaran WordPress saytları\nMobil Optimallaşdırılmış Veb saytları\nInMotion Hosting-dən Veb Hostinq daxildir\nPulsuz Bərk Dövlət Sürücüləri\nPulsuz Domain daxildir\n* InMotion Hosting seçərkən.\nİşə başladı: 2006\nQiymət: $ 11 ay. – 35 dollar.\nLimitsiz Bandwidth: Yalnız mükafat planları\nGeri Dövr: 14 gün\nWix seçməyin üstünlükləri:\nYeni gələnlər üçün asan interfeys\nŞablonların böyük seçimi\nŞəxsən bu matçda BoldGrid ilə getməyi üstün tuturam. Çox asanlıqla peşəkar bir WordPress veb saytı qura biləcəyinizi və Wix kimi bir seçimə getməkdən fərqli olaraq daha çox nəzarət etdiyinizi istəyirəm. Wix-dən bir veb paketi ilə getməyin ən böyük çatışmazlıqlarından biri də onların sisteminə kilidlənməyinizdir. İstəyirsinizsə veb saytınızı başqa yerə köçürə bilməzsiniz. Əksinə, BoldGrid InMotion Hosting məhsulu olsa da, InMotion’un hostingindən istifadə etmək lazım deyil. Həqiqətən saytınızı daşıya və başqa bir WordPress ana ilə BoldGrid istifadə edə bilərsiniz. Veb saytınıza sahib olmaq böyük bir artıdır.\nWix-in digər böyük mənfi tərəfi odur ki, əvvəlcə yaxşı bir razılaşma əldə etdiyinizə bənzəsə də, saytınızdakı reklamları silmək, məhdudiyyətsiz bant genişliyi əldə etmək üçün bir mükafat planına yüksəltməli olduğunuzdan xəbərdar olmalısınız. , və ya onlayn mağaza yaradın. BoldGrid ilə, InMotion Hosting-in Max Speed Zonaları, bərk vəziyyətdə olan sürücüler, limitsiz disk sahəsi və məlumat ötürülməsi, limitsiz e-poçt, üstəgəl 90 günlük pullarını geri qaytarmaq kimi ən yaxşı xüsusiyyətlərini əldə edə bilərsiniz..\nVeb təcrübəniz yoxdursa və veb saytı onlayn əldə etməyin ən sürətli yolunu istəyirsinizsə, onda Wix-ə baxmaq istəyə bilərsiniz. Ancaq sayt sahibliyi və digər xüsusiyyətlərə görə, əksər hallarda asan veb saytı seçimi axtaranlarınız üçün BoldGrid-i seçirik. Aşağıdakı BoldGrid İcmal Reytinqlərimizə baxın.\nBu karşılaştırmada BoldGrid ve Wix, mevcut en iyi web sitesi oluşturucu seçeneklerinden ikisine bakıyoruz.


Heyder Əliyev Fondunun teşebbüsü ile uşaqlar üçün şenlik – FOTO - Azadliq Xeber\nHeyder Əliyev Fondunun teşebbüsü ile uşaqlar üçün şenlik – FOTO\nHeydər Əliyev Fondunun təşəbbüsü ilə uşaqlar üçün şənlik - FOTO\n23:38 xeber – Avqustun 26-da Heydər Əliyev Fondunun təşəbbüsü ilə uşaq evləri və Daun Sindromlu Uşaqların Reabilitasiya Mərkəzinin sakinləri üçün növbəti şənlik təşkil olunub.\nAzadlıq.az xəbər verir ki, anspress-in məlumatına görə, şənlik Nizami rayonundakı 1, Xətai rayonundakı 3, Suraxanı rayonundakı 2 nömrəli uşaq evlərindən və Daun Sindromlu Uşaqların Reabilitasiya Mərkəzindən 200-dək uşağı bir araya gətirib. Xüsusi avtobuslarla gətirilən uşaqları nağıl qəhrəmanları qarşıladılar. Şənlik çərçivəsində uşaqlar yay günlərinin xoş ovqatını və qayğısız anlarını yaşadılar.\nBalacalara xas hədsiz səmimiyyət və sevinclə əylənən uşaq evlərinin sakinləri və xüsusi qayğıya ehtiyacı olan uşaqlar müxtəlif oyunlara qatıldılar, ətrafdakılarla sevinclərini bölüşdülər. Onlar idman oyunlarında, əyləncəli proqramlarda, yarışlarda böyük həvəslə iştirak etdilər.\nBununla da xeyriyyəçiliyi, böyüməkdə olan nəslin hərtərəfli qayğı ilə əhatə olunmasını, müxtəlif humanitar aksiyaları fəaliyyətinin prioritet istiqamətləri kimi müəyyənləşdirən Heydər Əliyev Fondu paytaxtdakı uşaq müəssisələrinin sakinlərinə növbəti hədiyyəsini bəxş etdi, mənalı və unudulmaz bir gün yaşatdı.\nTədbirdə balacalar üçün əsl bayram ab-havası yaradıldı. Uşaqlar müxtəlif rəqslər, mahnılar ifa etdilər, məharətlərini göstərdilər. Heydər Əliyev Fondunun həyata keçirdiyi çoxşaxəli fəaliyyətin bir hissəsi olan bu şənlik uşaqları ürəkdən sevindirdi.\nUşaq evlərinin sakinlərinə və xüsusi qayğıya ehtiyacı olanlara hər zaman həssaslıqla yanaşan Heydər Əliyev Fondu bu dəfə də balacaları hədiyyələrlə sevindirdi.


Azər Həsrət: Prezident Əliyevlə görüşə sözardı -\nAzər Həsrət: Prezident Əliyevlə görüşə sözardı\n“Məmməd Əmin Rəsulzadə, Fətəli xan Xoyski, digər rəhbərlər, onların dünyagörüşü, cəsarəti, xalqa olan bağlılığı hər bir azərbaycanlı üçün bir nümunədir. Ona görə onların əziz xatirəsi bizim üçün daim qürur mənbəyidir.”\nPrezident İlham Əliyevin noyabrın 24-də Zuğulbadakı iqamətgahında bir qrup jurnalisti qəbul etməsi Azərbaycanda doğrudan da yeni bir gündəm yaratdı. Görüş və onun təfərrüatları haqqında mediada ayrıntılı bilgi verildiyi üçün bunun üzərində dayanmaq istəməzdim. Amma çox istərdim ki, görüşlə bağlı təəssüratlarımı paylaşım. Hər halda Prezidentlə görüşün rəsmi tərəfilə bərabər ən adi insani tərəfləri də ayrıca qiymətləndirilməlidir.\nDiqqətimi çəkən ilk məqam Prezidentin onsuz da sıx olan gündəliyinə baxmayaraq bu görüşü uyğun görməsi, özü də istirahət edəcəyi halda bazar gününə salması oldu. O da bizim hər birimiz kimi bazar günü istirahət etmə haqqına sahibdir. Amma özünün də dediyi kimi “Prezidentin iş rejimi normalaşdırılmır” və o, bayram-bazar demədən işləyir.\nDigər məqam bu oldu ki, Prezident bu qəbulda həddən ziyadə təvazökar, sadə və açıq fikirli bir insan təsiri bağışladı. Düzdür, onun bu keyfiyyətlərini mediadan izlədiyimiz fəaliyyətlərində də fərq edirik. Ancaq üzbəüz görüşüb də bu halı müşahidə etməyin başqa yeri var.\nÖlkə başçısı “Ruh” Jurnalistləri Müdafiə Komitəsinin 2013-cü il üçün “Jurnalistlərin dostu” mükafatını qəbul etdikdən sonra etdiyi çıxışda bizim məhz onun dilindən eşitmək istədiyimiz bir çox məsələlərə toxundu. Özü də tam açıq, sərbəst və görüşdə iştirak edən ağsaqqalımız Şirməmməd Hüseynovun sözüylə desək, “şparqalkasız” çıxış etməsi diqqətimi çəkdi.\nOnun çıxışındakı ardıcıllıq, özünə əminlik və məhz Azərbaycanın dövlət müstəqilliyinə bağlılıq diqqət çəkməyə bilməzdi. Prezident Əliyev öz çıxışında Azərbaycanda medianın durumu, dövlət-media münasibətləri ilə bərabər ümumi strateji maraqlar ətrafında da fikirlərini paylaşmaqla bu ölkənin müstəqil siyasətindən yana olan bizləri bir daha əmin etmiş oldu.\nEyni zamanda o, Azərbaycanın milli-mənəvi dəyərlərinə bağlılığını öz fikirlərilə təkrar təsdiqləmiş oldu. Demək ki, cənab Prezident hər zaman bu dəyərlərin keşiyində durmaqda israrlıdır. Zatən bizim ondan gözləntimiz də budur.\nİstər ilk, istərsə də yekun çıxışında Azərbaycanın bir dövlət olaraq tarixinə sahiblənmək, tarixi şəxsiyyətlərimizə dəyər verməyi qeyd etməsi də diqqətdən qaçmadı. Özəlliklə də Azərbaycan Xalq Cümhuriyyəti, onun qurucularından olan Məmməd Əmin Rəsulzadə, Fətəli Xan Xoyski haqqında danışması, Azərbaycan Respublikasının məhz bu şəxslərin qurduğu dövlətin varisi olmasına diqqət çəkməsi yenə də bizi sevindirəcək məqamlardandır.\nNəzərə almaq lazımdır ki, siyasi opponentlər durmadan Prezident İlham Əliyevi və bütövlükdə onun hakimiyyətini Xalq Cümhuriyyətinə, onun qurucularına ögey münasibətdə qınayır. Daha bir qınaq isə guya Prezident Əliyevin Azərbaycan Respublikasının 2-ci müstəqilliyinə aparan milli azadlıq mücadiləsini inkar etməsilə bağlıdır. Lakin Prezidentin çıxışında açıq mətnlə Xalq Cümhuriyyətilə bərabər 1980-ci illərin sonunda başlayıb müstəqilliyə gətirib çıxarmış xalq hərəkatına da yer verildi və bu da göstərdi ki, İlham Əliyev heç nəyi nəinki inkar etmir, əksinə, Azərbaycan tarixinin bu hissəsinə də yetərincə dəyər verir.\nİfadə azadlığından yana olan birisi kimi bir məqamı ayrıca qeyd etmək istərdim. Prezident özünün ilk çıxışını bitirdikdən sonra masa arxasında əyləşənlərə üzünü tutub, “buyurun, kimin fikri varsa, dinləyək” deməklə hər kəslə söhbətə hazır olduğunu göstərdi. Çünki oraya toplaşanlar tək bir kəsimi – hakimiyyət mediasını təmsil etmirdi. “Azərbaycan”, “Xalq qəzeti”, “Yeni Azərbaycan” kimi birbaşa hakimiyyətə bağlı olan qəzetlərdən tutmuş “Yeni Müsavat”, “Bizim yol” kimi özünün radikal mövqeyi ilə seçilən qəzetlərə kimi görüşdə təmsil edilirdi. Hələ nəzərə almaq lazımdır ki, “Yeni Müsavat”ın baş redaktoru Rauf Arifoğlu eyni zamanda Prezidentə qarşı kəskin mövqeyi ilə seçilən Müsavat Partiyasının təmsilçisidir. Ancaq cənab Prezident bunu da adi hal kimi qəbul edərək Rauf bəyə də çıxış üçün şərait yaratdı. Yəni siyasi mövqeyinə görə kimsəyə ayrıseçkilik edilmədi.\nYeri gəlmişkən, Rauf Arifoğlunun çıxışında qaldırdığı məsələlərlə bağlı Prezident Əliyevin qeydlər götürməsi, yekun çıxışında həmin və digər məsələlərə ayrıca münasibət bildirməsi də diqqətimizdən yayınmadı.\nVə sonda Prezidentin görüşə qatılanlarla tək-tək görüşərək hal-əhval tutması, zarafatlaşması, səmimi münasibət qurması bir daha göstərdi ki, o, ölkənin ən ali vəzifəsini daşısa da sadə, təvazökar, səmimi və açıq bir şəxsiyyətdir.\nÜmumilikdə isə belə bir qənaətə gəldim ki, Prezident Əliyev medianın üzləşdiyi problemlərdən yetərincə xəbərdardır, həmin problemlərin həll edilməsi üçün dövlətin bütün imkanlarını səfərbər etməyə hazırdır və media azadlığını əngəlləmək istəyənlərə qarşı dözümsüzdür.\nO, həm də hər kəslə, hər mövzuda açıq söhbət etməyə hazırdır. Çünki bundan çəkinməsi üçün bir səbəb yoxdur.


Nazirlik qanunsuz sahibkarlıq halları aşkarladı - BİZNES - Fins.az\nNazirlik qanunsuz sahibkarlıq halları aşkarladı\nBakı şəhərində keçirilmiş vergi nəzarəti tədbirləri zamanı vergi orqanlarında qeydiyyata durmadan qanunsuz sahibkarlıqla məşğul olma faktları aşkarlanıb. Bu barədə Fins.az-a Vergilər Nazirliyindən bildirilib. Məlumata görə, vergi orqanları tərəfindən iyul ayının 24-də Bakı şəhəri Nizami rayonu, Keşlə ŞTQ, Köndələn eninə 4-cü küçə, ev 1 ünvanında yerləşən ümumi sahəsi 2000 kv.m. olan mebel sexində vergi nəzarəti tədbirləri keçirilib. Nəzarət tədbirləri zamanı həmin obyektdə Türkiyə Respublikasının vətəndaşı Uğur Safi Mustafa tərəfindən vergi orqanında uçota durmadan mebel istehsalı fəaliyyəti ilə məşğul olunduğu və Əmək Məcəlləsində nəzərdə tutulmuş qaydada əmək müqaviləsi (kontraktı) hüquqi qüvvəyə minmədən fiziki şəxslərin müxtəlif işlərin yerinə yetirilməsinə cəlb edildiyi aşkar edilib.\nAparılmış araşdırmalar zamanı, Uğur Safinin digər bir Türkiyə Respublikasının vətəndaşı Zengin Hakanla ticarət əlaqələri təhlil edilib və Uğur Safinin sözügedən mebel sexində istehsal olunan mebelləri heç bir sənəd təqdim etmədən, satış dövriyyəsini uçotdan gizlədərək Zengin Hakana təqdim etdiyi müəyyən edilib. Sonuncu isə öz növbəsində, Bakı şəhəri Nizami rayonu, Babək prospekti, ev 41a ünvanında yerləşən ona məxsus “VİVA-RİVA” adlı mebel mağazasında həmin malların satışını həyata keçirib. İyul ayının 28-də Zengin Hakana məxsus “VİVA-RİVA” adlı mebel mağazasında keçirilən vergi nəzarəti tədbiri zamanı Əmək Məcəlləsində nəzərdə tutulmuş qaydada əmək müqaviləsi (kontraktı) hüquqi qüvvəyə minmədən işləri (xidmətləri) yerinə yetirildiyi, habelə 90 min manat dəyərində uçotdan gizlədildiyi müəyyən edilib, sənədsiz mallar aşkar edilərək müvafiq qaydada rəsmiləşdirilib.\nQeyd olunanlarla əlaqədar, Uğur Safi Mustafanın, eləcə də Zengin Hakan və "Azinşaat Servis" Açıq Səhmdar Cəmiyyətinin fəaliyyətlərinin qanunvericiliyin tələblərinə uyğunluğunun yoxlanılması məqsədilə qeyd olunan sahibkarlıq subyektlərində səyyar vergi yoxlaması həyata keçirilir, yoxlamanın nəticəsinə dair aşkar olunan cinayət əməlləri üzrə qanunvericiliklə müəyyən edilmiş qaydada əməliyyat-istintaq təbdirləri aparılacaqdır.\nVergilər Nazirliyi vergi əməliyyatlarında şəffaflığın təmin edilməsi, o cümlədən, vergi orqanında uçota durmadan qanunsuz sahibkarlıq fəaliyyəti ilə məşğul olan şəxslərin, mallarını və pul vəsaitlərini uçotdan gizlədən, habelə dövriyyələrini gizlədərək vergidən yayınan şəxslərin aşkar edilməsi məqsədilə vergi nəzarəti tədbirlərini davam etdirir və bir daha xəbərdarlıq edir ki, qanun pozuntularına yol verilməsi və vergidən yaynma hallarının qarşısı gələcəkdə də qətiyyətlə alınacaq, intizamsız vergi ödəyicilərinə qarşı qanunvericilikdə nəzərdə tutulan tədbirlər görüləcəkdir.


Almaniyada islamlaşmaya qarşı etirazlar vüsət alır [Video]\nAlmaniyada İslama qarşı etirazlar vüsət alıb\nBazar ertəsi təxminən 25 minə qədər insan Almaniyanın Drezden şəhərində “Qərbdə İslamlaşma” adı altında təşkil edilən yürüşdə iştirak edib. Parisdə baş verən terror hücumlarına qarşı “Pegida” adlı etiraz yürüşləri bazar günü bütün Fransa boyu keçirilib.\nAlmaniya hökumətinin çağırışlarına baxmayaraq, bazar ertəsi böyük bir kütlə “Pegida” nümayişlərinə qatılıb. Fransa şəhərlərində milyonlarla insanın qatıldığı nümayişlərdən bir gün əvvəl minlərlə alman əlıində “Biz Çarliyik” şüarları və Fransa bayrağları ilə küçələrə çıxıb.\nAlman nümayişçilərindən biri buraya Fransa xalqına hörmət əlaməti olaraq gəldiyini deyir. “Mən Fransa xalqından başlarına gələnlərə görə üzr istəyirəm. Bu bizim də başımıza gələ bilər.”\n“Anti-İslam” etirazları hələ oktyabr ayında, yüzlərlə insanın iştirakı ilə başlamışdı. Bundan sonra demək olar ki, hər bazar ertəsi axşam minlərlə insan Drezdenin mərkəzində toplaşır, eynilə 1989-cu ildə Şərqi Almaniyada kommunizmin yıxılmasından əvvəl, hökumətə qarşı keçirilən nümayişlər kimi.\n“Almaniya Üçün Alternativ” siyasi partiyasından Hans Holger Malkoms: “Bizim hər bazar ertəsi axşam buraya yığışmağımızın səbəbi bizim məhəl qoyulmayan tələblərimiz haqda müzakirələr aparmaqdır.”\n“Pegida” etirazları milli bayraqlar və xristian ikonaları ilə gələnləri cəlb edir. Burada “Rusiya ilə müharibəyə Yox!” kimi bir neçə şüara da rast gəlmək oldu. Amerikanın Səsi neo-nasist ritorika səsləndirən bir neçə etirazçı ilə söhbət edib. Rolan Sidler: “Üçüncü Reyxə aid 3 rəng doğrudur, mənim əynimdəki gödəkcədə olduğu kimi, qara, ağ və qırmızı. Bu rənglər zülmsüz Almaniyanı təmsil edir.”\nAlmaniya kansleri Angela Merkel “Pegida” yürüşlərini qınadığına görə, etiraz olaraq nümayişçilərin əlində xanım Merkelin başında müsəlman örtüyü olan şəkli də olub.\n2 km boyunca düzlənən əks-nümayişçilər fərqli şüarlar səsləndiriblər. Onları millətçilərdən polis ayırıb.\n“Pegida”ya qarşı olan digər nümayiş iştirakçısı Riçard Lopez: “Mən buraya ksenofobiyaya, Drezdendəki nümayişlərə qarşı olduğum üçün gəlmişəm. Mən onları dəstəkləyə bilmərəm, çünki İslamdan bizə heç bir hədə yoxdur.”\nYürüşün sonunda təşkilatçılar “Pegida”nın bütün Avropa boyu yayıldığını bəyan etdilər. Hələ ki, əks-nümayişçilərin sayı Pegida tərəfdarlarının sayını üstələyir. Hər iki tərəfdə sayların çoxalması ilə Almaniya siyasi liderləri parçalanmış elektoratla üzləşir.


Körpənin boyunu uzada biləcək xüsusi qidalar » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nKörpənin boyunu uzadabilən xüsusi qidalar\nFərdlərin boy uzunluqları daha çox genetik faktorlardan olsa da bəslənmə də boy uzunluğu mövzusuda əhəmiyyətli bir faktordur. Körpənizə doğulduğu gündən etibarən verəcəyiniz doğru qidalar ilə onun boy mövzusunda əhəmiyyətli üstünlüklər təmin edə bilər və daha uzun ola bilməsinə kömək ola bilərsiniz.\nSüd və qrupu olaraq ümumi bir ad adında toplansa da, südün digər süd məhsullarından - uşağınızın boyunun uzanmasında - ayrı bir əhəmiyyəti var. Gün boyunca 2 su stəkanı süd içilməsi boy uzanmasını, sümük quruluşunun da güclənməsini təmin edər. Südün boy uzatmasını daha çox dəstəkləməsi üçün gecə yatmadan içilməsi lazımdır. Çünki bu saatda içilən süd böyümə hormonunun ifraz olunmasını təmin edəcək.\nİçərisində kalsium olan bu qrupda qatıq, ayran və pendir yer alır. Xüsusilə qatıq uşağınız tərəvəz yeməyi istehlak qabında mütləq olmalıdır. Pendir tükətməyən uşaqlarda pendir istehlakını təmin etmək üçün pendirli börək və ya qoğal hazırlaya bilərsiniz.\nİmmunitet sisteminin güclənməsində və bədənin qorunmasında baş rol oynayan brokoli (kələm), uşağınızın boyunun uzanmasını təmin edən əhəmiyyətli bir tərəvəzdir. Uşaqlar tərəfindən çox sevilməsi də müəyyən sıxlıqlarla istehlak məsləhətdir. Edilən elmi işlər, sevilməyən qidaların müəyyən bir vaxt yeyilməsinin zaman içərisində vərdişə gətirib çıxardığını göstərir.\nQuru meyvələr yaxşı bir kalsium qaynağıdır. Bu səbəblə boy uzanmasını təmin edər. Ara pay olaraq və ya süd ilə birlikdə şirniyyat ehtiyacını aradan qaldırmaq üçün uşağa yedirilə bilər. Quru meyvələrin istehlak miqdarı əhəmiyyətlidir. Çünki çox istehlak kilo probleminə səbəb ola bilər. Gün içərisində 4-5 quru ərik, 2 quru əncir, 1 ovuc qara kişmiş variantlarından birinin seçilməsi kafi olacaq.\nƏn yüksək kalsium ehtiva edən qida olması səbəbi ilə uşaqların bəslənməsində əhəmiyyətli olan küncüd, yağ məzmununun yüksək olmasından ötəri təhlükə kəsb edir. Uşaqlara bəzi günlər çörək yerinə simit verilə bilər.\nSoya paxlası kalsium məzmunu zəngin olan qidalardandır. Ümumiyyətlə ölkəmizdə salat olaraq yeyilir. Uşaqların boyunun uzanmasına qatqısı olacaq bu qidanın laqeyd edilməməsi lazımlıdır.\nSağlamlıqda qidanın rolu\n18 avqust 2013 21:23\n17 avqust 2013 12:45\n16 avqust 2013 16:36\n15 avqust 2013 19:59\n15 avqust 2013 18:41\n15 avqust 2013 15:54\n15 avqust 2013 14:17\n15 avqust 2013 12:08\n15 avqust 2013 12:05\n15 avqust 2013 10:42\n15 avqust 2013 05:41\n15 avqust 2013 03:04\n15 avqust 2013 01:01\n15 avqust 2013 00:34\n14 avqust 2013 23:27\n14 avqust 2013 22:33\n14 avqust 2013 22:17\n14 avqust 2013 21:55\n14 avqust 2013 21:41\n14 avqust 2013 21:40\nbebeleri cooooooooooooooox sevirem\n14 avqust 2013 21:21\n14 avqust 2013 21:15\ncox saq ol tewekkur\n14 avqust 2013 21:14\nMelumat ucun tewekkurler)\n14 avqust 2013 21:06\nxəbər üçün çox sağ ol canim


“ELMAN RÜSTƏMOV HƏBS OLUNA BİLƏR” – Baş bankirlə bağlı ŞOK iddialar | AzPolitika – onlayn siyasi-ictimai qəzet\n“ELMAN RÜSTƏMOV HƏBS OLUNA BİLƏR” - Baş bankirlə bağlı ŞOK iddialar\nDərc olunub: 30/03/2018 - 09:59\n3120 dəfə baxılıb\nLəğv prosesində olan “Bank Standard” QSC-nin əmanətçiləri Azərbaycan Mərkəzi Bankını (AMB), onun sədri Elman Rüstəmovu, Maliyyə Bazarlarına Nəzarət Palatasını (MBNP), onun Direktorlar Şurasının sədri Rüfət Aslanlını, eləcə də bankın auditini həyata keçirmiş “KPMG” audit şirkətini məhkəməyə verib. Bu barədə bankın Kreditorlar Komitəsinin sədri, hüquqşünas Əkrəm Həsənov məlumat verib.\n“Bankın zərəri 1 milyard manatdan çoxdur”\nİddiada əsas sübut kimi Ali Məhkəmə tərəfindən təsdiq olunmuş Ləğv Planına istinad olunur. Belə ki, Ləğv Planında “Bank Standard”da uzun illər boyu baş vermiş kobud qanun pozuntuları ətraflı təsbit edilib. Yekunda da qeyd olunub ki, 1,2 mlrd. manat borcu olan bankın cəmi 196 mln. manatlıq əmlakı var. Bu isə o deməkdir ki, yəni zərər 1 mlrd. manatdan çoxdur. Buna görə də əmanətçilərə 1 qəpik də qaytarılmayacaq”, – deyə vəkil qeyd edib.\nMəsələ ilə bağlı hüquqşünas Əkrəm Həsənov “Yeni Müsavat”a ətraflı açıqlama verib. O bildirib ki, proses Avropa Məhkəməsinə qədər davam edə bilər: “Əgər Azərbaycan məhkəmələri bu iddiaları təmin etməsə, biz Avropa Məhkəməsinə müraciət edəcəyik. Çünki Azərbaycan məhkəmələrinin bu iddiaları təmin etməməsi ehtimalı böyükdür. Ancaq faktlar göz qabağındadır. ”Bank Standart” əmanətçilərinin bu iddiasından sonra mənə digər bankların əmanətçiləri də zəng ediblər ki, onlar da məhkəməyə müraciət etmək istəyirlər. Özü də təkcə son illərdə bağlanan bankların yox, “Bank of Azərbaijan”ın, hətta “Royal bank”ın əmanətçiləri də müraciət ediblər ki, biz də birləşmək və məhkəmələrdə iddia qaldırmaq istəyirik. Biz artıq bu faktları sübut etməli olmayacağıq, çünki Ali Məhkəmənin təsdiq etdiyi Ləğv Planında var. Son nəticədə Ləğv Planında deyilir ki, bankın 1 milyard 200 milyon manat borcu var, cəmi əmlakı isə 196 milyon manatdır. Yəni bankın zərəri 1 milyard manatdan çoxdur”.\nHüquqşünas onu da vurğuladı ki, bu məsələdə əmanətçilərin mülkiyyət hüququ ilk növbədə konstitusiya ilə qorunur və cavabdeh tərəf dövlət qurumlarıdır: “Azərbaycan Konstitusiyasının 68-ci maddəsinin 3-cü bəndində deyilir ki, hər kəsin dövlət orqanlarının və yaxud vəzifəli şəxslərin qanunazidd hərəkətləri və ya hərəkətsizliyi nəticəsində ona vurulmuş zərərin dövlət tərəfindən ödənilməsi hüquq var.\n“Mərkəzi Bank banklara nəzarət etməli idi, ancaq…”\n“Banklar haqqında” Qanunun 92-ci maddəsində isə konkret olaraq deyilir ki, Mərkəzi Bank, MBNP və onların vəzifəli şəxsləri bank nəzarətini həyata keçirərkən qanunsuz hərəkət və ya hərəkətsizliyə yol veriblərsə, onlar vurulan zərərə görə məsuliyyət daşıyırlar. Bu qanuna görə bank nəzarətinin əsas mahiyyəti odur ki, Mərkəzi Bank illər boyu “Bank Standart”a nəzarət etməli idi ki, əmanətçilərin də hüquqları qorunsun. Ancaq Mərkəzi Bank bu nəzarəti etməyib. Açıq şəkildə görünür ki, AMB illər boyu bu banka kreditlər verib və bu bank vasitəsilə konkret sahibkarları kreditləşdirib, bu yolla girovlar əldə edib.\nBir faktı da deyim ki, “Banklar haqqında” Qanuna görə, ildə bir dəfə bank kənar auditor tərəfindən yoxlanmalıdır və həmin yoxlamanın nəticəsi də Mərkəzi Banka verilməlidir. 2014-2015-ci illər üzrə bunu etməyiblər. Bankın auditoru olan “KPMG” 3 dəfə Mərkəzi Banka rəsmi müraciət edib ki, yoxlama aparmağa imkan vermirlər. Bizim əlimizdə Azərbaycan Auditorlar Palatasının bu barədə rəsmi məktubu var.\n“Mərkəzi Bankın Bank Standarta verdiyi 115 milyon manat kredit də itib getdi”\nBütün bunlar onu göstərir ki, ən azı AMB və sədri Elman Rüstəmov, eləcə də baş direktoru Rəşad Orucov “Bank Standart”a nəzarəti həyata keçirərkən hərəkətsizliyə yol veriblər. Vaxtında müdaxilə etməyiblər və vəziyyət gəlib bu həddə çatıb. Mövcud qanunvericilik əmanətçilərə tam əsas verir ki, pullarını bu şəxslərdən istəsinlər. Eyni məsələ MBNP-nin sədri Rüfət Aslanlıya, İbrahim Alışova, Xalid Əhədova da aiddir ki, onlar 2016-cı ilin mayından sentyabrına qədər guya bankda sağlamlaşdırma aparıblar. Bunun özü də qanunsuz idi. Çünki Nazirlər Kabinetinin müvafiq qərarı yox idi. Ləğv planında da yazılıb həmin sağlamlaşdırma dövründə bank hər ay 30 milyon manat itkiyə məruz qalıb. Sağlamlaşdırma dövrü 5 ay olub və bu dövr ərzində onlar 150 milyon manat itirdilər. Daha sonra bank nəzarəti Mərkəzi Bankdan alınıb MBNP-yə verildi. Bundan başqa, Mərkəzi Bankın Bank Standarta verdiyi 115 milyon manat kredit də var idi ki, o pul da itib getdi. Heç kim də indiyə kimi demir ki, o pulu nə ediblər”.\n“Heydər Babayevin adı heç bir sənəddə yoxdur”\nƏkrəm Həsənovun sözlərinə görə, bu şəxslərdən başqa haqqında iddia qaldırılanlar arasında audit şirkəti və bankın keçmiş rəhbərləri də var: “Audit şirkəti uzun illər yoxlama aparıblar və məlumat veriblər ki, hər şey qaydadasındadır, buna görə cavab verməlidirlər. Digər şəxslər bankın keçmiş İdarə Heyəti sədrləri Səlim Krimanla Abbas Nəsibovdur. Onlar da bankın müflisləşməsində günahkardırlar. Bəlkə də başqaları da var. Hətta bəzi əmanətçilər tələb edirlər ki, Heydər Babayevi də məhkəməyə verək. Mən isə bildirdim ki, kimin əlində fakt varsa, təqdim etsin və onu da məhkəməyə verək. Heydər Babayevin adı heç bir sənəddə yoxdur. Deyimlər var ki, bu bank onun olub, ancaq əlimizdə fakt yoxdur. Bizim məhkəməyə təqdim etdiyimiz iddialar sırf əlimizdə olan faktlarla bağlıdır. Əmanətçilər bununla bağlı dövlət başçısına da müraciət ediblər.\nƏkrəm Həsənov diqqətə çatdırdı ki, əgər məsələnin araşdırılması zamanı cinayət əməlləri ortaya çıxsa, ilk növbədə AMB sədri və baş direktorunun həbsi qaçılmazdır: “Bizim iddiamız sırf mülki iddiadır. Tələbimiz odur ki, əmanətçilərə vurulan zərər ödənilsin. Məhkəmə prosesində müəyyən olunsa ki, bu vəzifəli şəxslərin əməlində cinayət faktoru var, əlbəttə, onların həbsi gözlənilir. Mən bunu heç də istisna etmirəm, sadəcə, əlimizdə fakt yoxdur. Onu da deyim ki, bizim müraciətimiz əsasında Baş Prokurorluq artıq Səlim Krimanı axtarışa verib. Mən hesab edirəm ki, bankın müflisləşməsində əsas gühankarlar Elman Rüstəmovla Rəşad Orucovdur. Onlar uzun illər boyu bu qədər qanunsuzluğu görməyə bilməzdilər. Əgər görərək susublarsa, onların bu əməlləri araşdırılmalıdır. Əksinə, bu müddət ərzində hələ banka kredit də veriblər. Mən istisna etmirəm ki, bu məsələlər dərindən araşdırılsa son nəticədə elə Elman Rüstəmovla Rəşad Orucov həbs edilə bilərlər”.\nQeyd edək ki, prezident seçkisindən sonra maliyyə məsələlərini kurasiya edən bir sıra şəxslərin vəzifədən alınacağı gözlənilir. Onların sırasında isə ən başda Milli Bank sədri gəlir…(musavat.com)


Mətbuat Şurası: “Qara piar” halları əvvəlki seçki illəri ilə müqayisədə artıb - modern.az\n10 Fevral 2020, 16:50 | MEDİA\nMətbuat Şurası: “Qara piar” halları əvvəlki seçki illəri ilə müqayisədə artıb\nModern.az xəbər verir ki, Şuranın apardığı monitorinqdə məqsəd ölkənin ictimai rəyə təsir göstərən kütləvi informasiya vasitələrinin seçki dövrünü işıqlandırmalarındakı nəzərəçarpan peşəkarlıq meyllərini qruplaşdırmaqdan, deputatlığa namizədlərin KİV-lərdə öz təbliğat kampaniyalarını aparmaları imkanlarını müəyyənləşdirməkdən ibarətdir.\nİnternet informasiya resurslarının materiallarında MSK-ya istinad nəzərə çarpsa da, onlar müxtəlif sosial şəbəkələrdə yayımlanmış xəbərlərə də geniş yer veriblər. Bu baxımdan namizədliyini irəli sürmüş şəxslərin “Facebook” sosial şəbəkəsindəki qarşılıqlı ittihamlarının işıqlandırılması faktları diqqət çəkib. İnternet media orqanlarında habelə hansısa namizəd barədə “Facebook” sosial şəbəkəsi vasitəsilə dövriyyəyə buraxılmış fikirlərin “qara piar” kimi istifadəsinə də rast gəlinib. “Qara piar” halları əvvəlki seçki illəri ilə müqayisədə artıb. Bu, medianın ümumi seçki fəallığının neqativ göstəricisi kimi qiymətləndirilə bilər.\nTəbliğat-təşviqat kampaniyasına rəsmən start verildiyi 17 yanvar tarixindən 30 yanvar tarixinədək yayımlanmış materiallar say baxımdan əvvəlki mərhələdəki media materiallarını xeyli üstələyib. Əgər Milli Məclisə növbədənkənar seçkilərin rəsmən elan olunduğu tarixdən təbliğat-təşviqat kampaniyasının başlandığı tarixədək KİV-lərdə seçki ilə bağlı yayımlanmış materiallar ümumu materialların 30 faizini təşkil edirdisə, təbliğat kampaniyasının həyata keçirildiyi müddətdə bu rəqəm 70 faizə yaxınlaşıb. Müvafiq olaraq işgüzar nüfuzun ləkələnməsi, şərəf və ləyaqətin aşağılanması ilə müşaiyət olunan “qara piar” faktlarının da sayı artıb. Pozitiv məqam bundan ibarətdir ki, KİV-lər ayrı-ayrı namizdələrin sosial şəbəkələrdə yaydıqları təbliğat materiallarına da geniş yer veriblər.\n9 fevral parlament seçkisinin işıqlandırılması. Medianın prosesdə iştirakçılığı, jurnalist fəaliyyətinə yaradılmış şəraitin öyrənilməsi Seçki günü medianın prosesdəki aktivliyi özünün ən yüksək səviyyəsinə çatıb. Həmin gün yayımlanmış seçki materialları monitorinqi aparılmış KİV-lərin ümumi materiallarının 85 faizini təşkil edib. Bu isə onu söyləməyə əsas verir ki, jurnalistlər ölkə və xalq üçün böyük əhəmiyyət daşıyan prosesə həssaslıqla yanaşıblar. Monitorinqi aparılmış KİV-lərdə sükut gününün tələblərinə də ümumən riayət olunub.\nMətbuat Şurasının “qaynar xətt”inə 4 müraciət daxil olub. Müraciətlərdən 3-ü 57 saylı Kürdəmir seçki dairəsinin 3,5 və 20 saylı məntəqələri ilə bağlıdır. 1 müraciət isə 47 saylı Mingəçevir seçki dairəsinin 15 saylı seçki məntəqəsindəndir. Müraciət edənlər “7news” saytının əməkdaşı Murad Musayev, “Ayna.az” saytının əməkdaşı Rumiyyə Miraslan, “Femida.az” saytının əməkdaşı Mircəlal Məcidov və “Mediapress.az” saytının əməkdaşı Könül Aypara olub.\nHər dörd məsələ ilə bağlı Mərkəzi Seçki Komissiyası ilə operativ əlaqə saxlanılıb, qurumun araşdırmaları sonrası problemlər aradan qaldırılıb. Ümumən jurnalistlərin seçkini işıqlandırmaları sahəsindəki vəziyyət onların peşə fəaliyyətlərini həyata keçirmələri üçün qənaətbəxş şəraitin olduğunu söyləməyə əsas verib. Bunu sosial şəbəkələrdə və internet saytlarda yayımlanmış video-görüntülərin çoxluğu sübut edib. Lakin onu da bildirmək lazımdır ki, bəzi seçki məntəqələrində jurnalistləri çəkiliş aparmağa imkan verməmək halları özünü göstərib. Mövcud xüsusda media təmsilçiləri ilə gərəksiz mübahisələr, onların işinə yersiz müdaxilələr qeydə alınıb. Çox zaman, bu, məntəqə rəhbərliyindəki şəxslərin media ilə münasibəti düzgün qurmaq sahəsində yetərincə səriştəyə malik olmamasından irəli gəlib. Mətbuat Şurasının müşahidələri eyni zamanda onu da müəyyənləşdirib ki, bəzi hallarda jurnalistlər də üzərilərinə düşən missiyanı düzgün yerinə yetirməyiblər. Belə ki, onların qanunsuz kimi qiymətləndirdikləri vəziyyətlərə müdaxilə, mübahisə, jurnalist etikasından kənar münasibət, çağırış halları qeydə alınıb. Halbuki həmin durumlarda jurnalistin vəzifəsi vəziyyəti işıqlandırmaq, konkret sual verib cavab almaq idi.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Komitə: Yeni binada mənzil almaq istəyənlər çıxarışın mövcudluğunu onlayn öyrənə bilər\nKomitə: Yeni binada mənzil almaq istəyənlər çıxarışın mövcudluğunu onlayn öyrənə bilər\nYeni inşa edilmiş yaşayış binasında mənzil sahibi olmaq istəyən hər kəs daşınmaz əmlaka dair çıxarışın verilib-verilməyəcəyi ilə bağlı dəqiq məlumatı əvvəlcədən öyrənə bilər.\nƏmlak Məsələləri Dövlət Komitəsindən (ƏMDK) AZƏRTAC-a bildirilib ki, bu, komitə tərəfindən vətəndaşların istifadəsinə verilmiş "Çoxmərtəbəli yaşayış binasında daşınmaz əmlakın dövlət reyestrindən çıxarış almış mənzillərin mövcudluğu barədə məlumatların verilməsi” adlı elektron xidmət ilə mümkündür. Mənzil alınmasından öncə elektron xidmətdən faydalanmaq istəyən şəxslər Əmlak Məsələləri Dövlət Komitəsinin Elektron Xidmətlər Portalında (e-emdk.gov.az) 8-ci elektron xidmət olan "Çoxmərtəbəli yaşayış binasında daşınmaz əmlakın dövlət reyestrindən çıxarış almış mənzillərin mövcudluğu barədə məlumatların verilməsi” bölməsinə daxil ola bilər. Hər bir vətəndaş onu maraqlandıran daşınmaz əmlakın ölkə üzrə yerləşdiyi şəhər, rayon, qəsəbə və ya kəndi müvafiq bölmələrə daxil etməlidir. Çoxmərtəbəli yaşayış binasının yerləşdiyi küçəni və aid olduğu tikinti şirkətinin (MTK) adını qeyd edərək həmin bina üzrə mənzillərin dövlət reyestrindən çıxarışının mövcudluğu barədə məlumatı dərhal əldə etmək mümkündür.\nXidmətin əsas üstünlüyü odur ki, istənilən şəxs seçdiyi mənzilə dair çıxarışın olub-olmadığını əvvəlcədən vaxt itirmədən, onlayn formada öyrənir. Bununla da mənzil aldıqdan sonra vətəndaş və tikinti şirkətləri arasında qeydiyyat zamanı yarana biləcək problemlərin qarşısı alınır. Daşınmaz əmlaka dair çıxarışın mövcudluğundan əmin olduqdan sonra etibarlı və leqal mənzil alan şəxs gələcəkdə əmlakından rahatlıqla istifadə edə bilir. Bu xidmət vətəndaşların mənzil alarkən əlavə ünvanlara müraciətinin qarşısını alır, eləcə də vətəndaş-məmur ünsiyyətini minimuma endirir.\nAzərbaycan ipəyi qədim şöhrətini özünə qaytarır13:07 08.02.2019\nİstehsal artır, güzəran yaxşılaşır13:07 08.02.2019\n“Dövlət dəstəyi təsərrüfatımızı genişləndirməyə imkan verir”13:07 08.02.2019\n45 min tondan çox tərəvəz yığılıb13:07 08.02.2019\nÖtən həftə 11 rayonda 212 fermer təlim keçib13:07 08.02.2019\nKəlbəcərlilər işsiz durmurlar13:07 08.02.2019


TENDER ELANI - Xəbərlər - SİYƏZƏN RAYON Icra Hakimiyyəti\nSiyəzən Rayon İcra Hakimiyyəti Siyəzən-Məşrif\navtomobil yolunun tikintisi ilə əlaqədar əlavə işlərin görülməsi məqsədilə\nLot-1. Siyəzən-Məşrif avtomobil yolunun tikintisi əlaqədar əlavə işlərin görülməsi\nTenderdə iştirak etmək istəyənlər Lot-1 üzrə 150 (yüz əlli) manat məbləğində iştirak haqqını aşağıda göstərilən hesaba köçürdükdən sonra Azərbaycan dilində tərtib olunmuş əsas şərtlər toplusunu Siyəzən şəhəri, Babək küçəsi 59 ünvanından (əlaqələndirici şəxs: V.Qurbanov, tel: 023-304-28-77) ala bilərlər.\nİddiaçılar tenderdə iştirak etmək üçün yuxarıda göstərilən sənədləri (tender təklifi və bank zəmanəti istisna olmaqla)24 may 2013-cü il saat 17:00-dək, tender təklifi və bank zəmanətləri isə 31 may 2013-cü il saat 17:00-a kimi möhürlənmiş ikiqat zərfdə Siyəzən Rayon İcra Hakimiyyətinə (ünvan: Siyəzən şəhəri, Babək küçəsi 59) təqdim edilməlidir. Göstərilən vaxtdan gec təqdim olunmuş zərflər açılmadan geri qaytarılacaqdır. İddiaçıların təklifləri 1 iyun 2013-cü il tarixdə saat 11:00-da yuxarıda göstərilən ünvanda açılacaqdır.


Şıxovda yerləşən Crescent Beach Hotel Aşpaz köməkçisi Bakıdada: Restoranlar - elanlar Bakida alqi satqi - Tezbazar.az\nŞıxovda yerləşən Crescent Beach Hotel Aşpaz köməkçisi Bakıdada: Restoranlar\nElan kodu: 752450\nŞıxovda yerləşən Crescent Beach Hotel "Aşpaz köməkçisi"\nVakansiyası Elan edir!\nİş təcrübəsi- 2 ildən çox\nİş rejimi: 11;00-23;00 (6/7 gün)\nƏmək haqqı müsabiqə əsasında dəyişilə bilər.\n- Azərbaycan və ya Avropa mətbəxini bilməli,Aşpazlıq sahəsində peşə məktəbini bitirmiş olsun, Otel sistemində təcrübəsi olanlara üstünlük veriləcək\n- Verilən tapşırıqların vaxtında yerinə yetirilməsi\nBTK Group İş barədə məlumat: Şirkətin kadrlara olan təlabatı üzrə vakansiyaların yerləşdirilməsi, kadr təlabatının təmin edilməsi, namizədlər bazasının yaradılması. Tələblər: Yaş: 25+ Təhsil: Ali Təcrübə: 1 ildən\nSəndə bizə qosul imkanlara sahib ol\nŞirkət xanimlara is teklif edir Yas həddi 18_ 55.is qrafi ki sərbestdir .Gunun 4 _ 5 saatlarini bu işə ayirmaniz yət ər .Onlayn səkildə isləyəcəksiz evdən cixmadan .Təcrubə o nəmli deyil .İş oyrədilir .Unsiyyətçil\nXanimlar istər ixtisas sahibi olun istər evdar xanim.Hər bi r kəs bu işdə ugur qazana bilər.Evdən çıxmadan tək smartfon ve daimi internetlə siz biznes qurub artan gəlirə çıxacaqsız .Bunuda qeyd edimki iş rəsmidir əmək\nTecili muhafize isine ehtiyaci olan beylerin nezerine. Hazi rda Bineqedi,Sebail ve Nerimanov rayon erazisinde yerlesn kl inika,paliklinikalara ve otellere muhafizeci beyler teleb ol unr.Yas heddi 19/55 yas arasi,boy 1\nEhtiyatda olan zabitlər üçün iş imkanı Şirkət tərəfindən eh tiyatda olan zabitlər üçün ofis daxili kadrlar üzrə iş təkli f olunur. Təklif olunan sahələr: -Kadrlarla iş üzrə inspek tor -İş sisteminə uyğun kadrların\nOz biznesiniz qurmaginiz ucun super is teklifi\nYeni layihəyə start\nXarici şirkətin Azərbaycan nümayəndəliyi xanimlara onlayn işləmək imkanini verir.Yaş həddi 16+55 .Təhsil önəmli deyil.İş oýrədilir .Tələbə ,ikinci iş axtaran ,bölgələrdə yaşayan , evdar xanimlarda müraciət etsin.Gəlir\ngece novbesine muhafize isi var\nklinika ve yasayis binalarina muhafizeçiteleb olunur. İş qrafiki 1gün iş 1gün evda.növbəlidi əlavə tedbirlərə de getmək olur Smen hesabı emek haqqı 25manat elave tenderlere getdıkde30-40manat elave verılır Herbı\nKomandanin yaradilmasi ve idareedilmesi\nİş ofis daxilində həyata keçirilir. -Komanda işinin qiymətl əndirilməsi -İnzibati heyətin idarə olunma və motivasiyası -İşgüzar görüşlərin yüksək səviyyədə təşkili və həyata keç irilməsi -Kadrların\nQazlı su aparatı\nQazlı və siroplu su aparatı. Çəni 350 ltr nerjaveyka.Çənin matoru 3 fazayla işləyir.Soyuducusu 220 v ilə işləyir.Fransa istehsalı matordu.Sirob üçün şüşə gabları mövcuddur(Kolba).\nev alqi satqisi turlar avia biletler paltaryuyan temiri cam balkon kombi ustasi elan yerlesdirmek ilkin odenissiz masin bmw m bufer ikinci el mekteb cantalari sebet.az turlar.az kondisioner ustasi muravey kardanli muraveyler muravey satisi kiraye toy paltarlari iphone 5


İdman yarışları Azərbaycana üz tutan turistlərin sayını artırır\nMüzəffər Ağakərimov: “Ölkəmizdə keçirilən idman yarışları turizmin inkişafına təkan verir” Natiq Cəfərli: “Turistlərin artımı iqtisadiyyatın bir çox sahələrində də yüksəlişin olmasına səbəb olacaq, xidmət sahəsinə ciddi pozitiv təsir göstərəcək”\nXəbər verildiyi kimi, Azərbaycan Prezidenti İlham Əliyev Milli Olimpiya Komitəsinin 2019-cu ilin idman yekunlarına həsr olunan mərasimdə etdiyi çıxışında ölkəmizdə keçirilən idman yarışlarının turist axınında böyük rol oynadığını diqqətə çatdırıb: “Formula 1yarışına gəldikdə, deyə bilərəm ki, bu yarışın ölkəmiz üçün çox böyük faydası var. Birincisi, Formula 1 yarışını keçirən şəhərlər inkişaf etmiş ölkələrin ya paytaxt şəhərləri, ya da ki, böyük şəhərləridir. Onların arasında Bakı şəhərinin mövcudluğu bizim üçün böyük hadisədir. İkincisi, Formula 1 yarışı ölkəmizə böyük iqtisadi dividendlər gətirir, necə ki, bütün başqa şəhərlərə. Əgər kimsə deyirsə, bu, bizə ziyan vurur, o, ya bilmir, ya da ki, qəsdən işləri təhrif etmək istəyir. Əgər, bu, bizə ziyan vurursa, onda yaxşı, bizimlə bərabər bu yarışı keçirən 20-yə yaxın şəhərə də ziyan vurur, onlar da ziyana işləyirlər? Əlbəttə ki, yox. Formula 1 yarışının multiplikativ effekti çox böyükdür. Xaricdən gələn minlərlə qonaq burada pul xərcləyir. Bunun iqtisadi cəhətdən çox böyük səmərəsi var. Birinci Formula 1-dən sonra Azərbaycana kütləvi turist axını başlamışdır. Mən bu tarixləri dəqiq xatırlayıram. Çünki hər ay, yaxud da ki, hər rüb mənə turistlərin gəlişi ilə bağlı məlumat verilib. Beləliklə, birinci yarış keçiriləndən sonra turistlərin sayı 24 faiz artmışdır. Ondan sonrakı il daha 22 faiz, ondan sonrakı il isə daha 5 faiz. Nəhayət, bu il, artıq on bir ayda 11 faiz artmışdır. Tarixdə ilk dəfədir ki, Azərbaycana 3 milyondan çox turist səfər etmişdir. Mən tapşırıq vermişəm, aidiyyəti qurumlar hesablayırlar ki, bu turistlər nə qədər pul xərcləyiblər. Əlbəttə ki, biz bunu həm ödəmə kartları vasitəsilə dəqiq biləcəyik, eyni zamanda, ehtimal olunan pul sərfiyatını da, - bunun da hesablama metodologiyası var, - hər halda bu, milyardlarla manat səviyyəsindədir. Budur, turistlərin gəlişinin ölkə iqtisadiyyatına verdiyi töhfə”.\nQeyd edək ki, gələn il də Azərbaycan bir sıra beynəlxalq idman yarışlarına ev sahibliyi edəcək. Bunlardan ən möhtəşəmi futbol üzrə Avropa Çempionatının 4 yarışının Bakıda keçirilməsidir. Eyni zamanda, Formula 1 yarışının bir mərhələsi ənənəvi olaarq Bakıda olacaq.\nAzərbaycanda keçirilən idman yarışları ölkəmizə turist axınına nə vəd edir? Turistlərin sayının artması iqtisadiyyat və xidmət sektoruna nə vəd edir?\nAzərbaycan Turizm Assosiasiyası sədrinin müşaviri Müzəffər Ağakərimov bildirdi ki, ölkəmizə turist axınında idman yarışlarının da mühüm rolu vardır: “Bilirsiniz ki, Azərbaycan idman ölkəsidir. Ölkəmizdə hər il müxtəlif səviyyəli beynəlxalq idman yarışları baş tutur. Gələn il də Azərbaycan bir sıra idman yarışlarına ev sahibliyi edəcək. Bu mənada ölkəmizdə keçirilən idman yarışları Azərbaycanda turismin inkişafına da təkan verir. Məhz idman yarışları sayəsində müxtəlif ölkələrdən Azərbaycana gələn turistlər ölkəmizi, onun mədəniyyəti, tarixi, mətbəxi, təbiətilə yaxından tanış olurlar. Təbii ki, bu mənada idman yarışlarının sayı artdıqca Azərbaycana gələn turistlərin sayı da artacaq.\nTurizm qurumları beynəlxalq idman yarışları ilə əlaqədar Azərbaycana nə qədər turistin gələcəyinin gözlənildiyini proqnozlaşdırmalıdır. İkinci bir tərəfdən, gələn turistlərə əlavə, müxtəlif çeşidli hansı xidmətləri təqdim etmək barədə də düşünməliyik ki, onların yadında qalsın və gələcəkdə tək idman yarışlarına görə deyil, elə-belə istirahət üçün də ölkəmizə təşrif buyursunlar. İdman yarışlarını regionlarımızda da keçirməliyik ki, gələn turistlər bölgələrimizlə də yaxından tanış olsun. Çünki regionlarımızda turistlərin cəlb edilməsi, turizmin inkişafı baxımından gözəl infrastruktur var. İdman yarışlarının daha çox turistləri cəlb etməsi fonunda yeni otellərin inşaası barədə də düşünmək lazımdır. Belədə, turizm qurumları tərəfindən düzgün proqnoz aparılarsa, idman yarışlarıdaha çox turistin ölkəmizə gəlməsində ən önəmli yeri tutacaq. İstərdim ki, Azərbaycana 5-10 milyon turist gəlsin”.\nİqtisadçı-ekspert Natiq Cəfərlinin fikrincə, turistlərin say baxımdan artımı ölkə iqtisadiyyatı və xidmət sahəsinə ciddi pozitiv təsir göstərəcək: “Turizmlə bağlı son illər Azərbaycanda rəqəmsal olaraq artım fonunda bir dinamika müşahidə edilir. Dünyanın müxtəlif yerlərindən gələn turistlərin sayında artımlar baş verir. Turistlərin ölkəmizə daha çox gəlməsi iqtisadiyyatda ciddi multikativ effekt yaradır. Burada dövlət büdcəsinə birbaşa verilən xeyirdən daha çox, yeni iş yerləri, xidmət sahələrinin yaranmasından söhbət gedir.\nTurist sayının artımı həmin sahədə çalışan insanların gəlirlərinin artması, dolayısı ilə turistlərə xidmət edən obyektlərdən gələn vergilərin də artması deməkdir. Ona görə də turist sayının çoxalmasının multikativ effekti var. Bu sahə bir çox digər sektorları da öz ardınca apara bilən sahədir. Turizm sektoru kənd təsərrüfatı, sənaye sektoruna, ticarət dövriyyəsinə də ciddi təsir göstərir. Azərbaycanda da turistlərin sayının ildən-ilə artması dinamikası baş verir. Turistlərin artımı iqtisadiyyatın bir çox sahələrində də artımların olmasına səbəb olacaq. Əsasən də xidmət sahəsinə ciddi pozitiv təsir göstərəcək”.